Aleksić: Alternativa dogovoru o izbornim uslovima su nemiri i protesti - Naslovi.net\nPotpredsednik Narodne stranke (NS) Miroslav Aleksić izjavio je danas da izbore ne bi trebalo ni održavati ako se ne budu stekli uslovi da budu fer, ali je ocenio da će "režim biti voljan za dogovor" u predstojećem međustranačkom dijalogu uz posredovanje Evropske unije.\n"Verujem da će režim biti voljan za dogovor, jer su alternativa dogovoru i normalnim izborima nemiri, protesti i problemi. Opozicija koja je bojkotovala izbore traži samo ono što je tekovina u svim demokratskim državama – elementarne medijske slobode i fer izborni proces bez pritisaka i kupovine glasova. Tražimo poštovanje i sprovođenje zakona i mogućnost da ljudi slobodno iskažu svoje političko opredeljenje na izborima", rekao je Aleksić, u Fejsbuk intervjuu listu Danas, prenela je NS.\nUpitan o odluci dela opozicije da više ne bojkotuje "režimske medije", Aleksić je odgovorio da "ne bi gostovao na televiziji Pink, jer smatra da to nije medij, nego Vučićevo propagandno glasilo".\n"Smatram da niko ko iskreno želi da se bori protiv Vučića ne bi trebalo da na bilo koji način legitimizuje Pink. Pinku je odavno trebalo da bude oduzeta nacionalna frekvencija, jer svakog dana zloupotrebljava i krši zakon", rekao je Aleksić.\nAleksić je dodao da će se uvek odazvati pozivu da gostuje na Radio-televiziji Srbije (RTS), koju plaćaju svi građani, i da bi na RTS-u rado govorio o "Jovanjici".\n"'Jovanjica' međutim, nikada nije bila tema za RTS, osim kada su javili da je predsednikov brat Andrej Vučić prvostepeno dobio tužbu protiv mene, a prethodno nisu preneli nijednu moju izjavu o tom slučaju. Nacionalna televizija se nije bavila 'Jovanjicom'", rekao je Aleksić.\nOn je istako da je EU"odlučila da više ne ćuti" o korupciji i kriminalu u Srbiji, čiji su generatori u vrhu vlasti, što pokazuje i usvajanje amandmana Odbora za spoljne poslove Evropskog parlamenta na izveštaj o Srbiji, kojim se traži da do kraja budu razrešene afere "Jovanjica", "Krušik" i "Telekom" i da se dođe do pravde u slučaju "Savamala".\n"Srbijom upravlja kriminalni klan i to vide i Evropa i svet. Očekujem da će se o tome i te kako govoriti. Predsednik Srbije Aleksandar Vučić drži lekcije i nama i Evropljanima o 'Jovanjici’' ali nije rekao zašto je vlasnika tog dobra Predraga Koluviju, optuženog za najveću proizvodnju marihuane u Evropi, vodio po evropskim sajmovima niti zašto su se funkcioneri Srpske napredne stranke (SNS) družili sa Koluvijom", rekao je Aleksić.\n"Tek ćemo slušati o 'Jovanjici', doći ćemo i do političkih nalogodavaca iz vrha vlasti. Čućemo nova saznanja kada bude stupila na snagu optužnica u predmetu 'Jovanjica 2’' kojom su obuhvaćeni službenici BIA, MUP i VOA, koji su štitili Koluviju. Neka Vučić pita Bratislava Gašića, Dijanu Hrkalović i Nebojšu Stefanovića šta su radili službenici BIA i MUP na 'Jovanjici' i ko im je dao nalog da budu tamo", naveo je Aleksić.\nNSEvropska UnijaIzboribojkotMiroslav Aleksić\n"Priština prikriva istinu o dečanima": Nakon zahteva Albanaca da se sprovede istraga protiv igumana Save Janjića, oglasila se i kancelarija za KiM


EK isplatila novih 14 milijardi evra pomoći državama članica\nTanjug 2. februara 2021. 12:32\nBRISEL, 2. februara ( Tanjug) – Evropska komisija je isplatila 14 milijardi evra za devet država članica u četvrtoj tranši finansijske podrške koja je namenjena očuvanju radnih mesta.\nU okviru današnje tranše Belgija je dobila 2 milijarde evra, Kipar 229 miliona evra, Mađarska 304 miliona evra, Letonija 72 miliona evra, Poljska 4,28 milijardi evra, Slovenija 913 miliona evra, Španija 1,03 milijarde evra, Grčka 728 miliona evra i Italija 4,45 milijardi evra.\nU EK navode da će ovi zajmovi pomoći državama članicama u rešavanju povećanih javnih rashoda radi očuvanja zaposlenosti odnosno pomoći državama članicama da pokriju troškove direktno povezane sa finansiranjem nacionalnih šema ograničenog radnog vremena i sličnih mere koje su uvedene kao odgovor na pandemiju koronavirusa.\nNakon današnjih isplata, 15 država članica primilo je ukupno 53,5 milijardi evra u okviru instrumeta za očuvenje radnih mesta.\nKada se završe sve isplate, Belgija će dobiti 7,8 milijardi evra, Kipar 479 miliona evra, Mađarska 504 miliona evra, Letonija 192 miliona evra, Poljska 11,2 milijarde evra, Slovenija 1,1 milijarda evra, Španija 21,3 milijarde evra, Grčka 2,7 milijardi evra a Italija 27,4 milijarde evra.\nU Briselu navode da je odobrenje za korišnjenje ovih sredstava u ukupnom iznosu do 100 milijardi evra do sada dobilo 18 zemlja članica, a da se zahtevi za pomoć mogu i dalje podnositi Evropskoj komisiji.


Predavanje Ljubomira Jovanovića na međunarodnom Simpozijumu | NELT\nDvanaesti međunarodni Simpozijum – Istraživanja i projektovanja za privredu.\nDvanaesti međunarodni Simpozijum – Istraživanja i projektovanja za privredu, čija je centralna tema ,,Asset Management u industriji“ održan je 22. i 23. decembra na Mašinskom fakultetu u Beogradu.\nSimpozijum predstavlja vodeći forum za prezentaciju novih-pravaca istraživanja i razvoja u oblasti mašinstva, saobraćaja, energetike, ekonomije, sistema naoružanja i vojne industrije, ekologije i kvaliteta; rezultata pokrenutih i realizovanih projekata, kao i znanja, metoda, tehnika, standarda koji doprinose njihovoj efikasnijoj implementaciji.Organizuje se u okviru programa podrške poslovnoj institucionalnoj infrastrukturi u 2016. godini, u saradnji Razvojne agencije Srbije, Društva održavalaca tehničkih sistema i Mašinskog fakulteta u Beogradu, u okviru projekta jačanja sektora MMSP kroz podizanje kapaciteta i povećanje konkurentnosti unapređenjem procesa upravljanja održavanjem.\nDrugog dana simpozijuma, predavanje na temu ,,Kontrola troškova flote motornih vozila“ održao je Ljubomir Jovanović, menadžer održavanja Nelt Grupe. Kroz svoju prezentaciju predstavio je strukturu i raspodelu troškova flote motornih vozila, kao i pojedinačnih osnovnih sredstava – automobila i kamiona. Prisutni su imali priliku da steknu uvid u kompletan period eksploatacije vozila i način na koji može da se utiče na ove troškove, počevši od pripremne faze (nabavka i opremanje), za vreme korišćenja vozila (održavanje, rad sa vozačima, planiranje i kontrola korišćenja), sve do završne faze izlaska vozila iz flote (zamena i rashod).\nSvi objavljeni radovi na Simpozijumu biće indeksirani u bazama ,,Thomson Reuters“, ,,Google Books“ i ,,Google Scholar“. Najinteresantniji radovi biće objavljeni u vodećem nacionalnom časopisu (M51) ,,Journal of Applied Engeenering Science“ i indeksirani u bazi ,,Scopus“.


PO VUČIĆEVOM NAREĐENJU: Opšta “paljba” po Crnoj Gori – Gerila\nGerila > Društvo > PO VUČIĆEVOM NAREĐENJU: Opšta “paljba” po Crnoj Gori\nPO VUČIĆEVOM NAREĐENJU: Opšta “paljba” po Crnoj Gori\nobjavljeno na Jul. 24, 2018 u 10:18 pm\nNakon oštre i veoma neprimerene izjave patrijarha Irineja gde je današnju Crnu Goru poredio sa nekadašnjom fašističkom Nezavisnom Državom Hrvatskom u odbranu ove teze uključio se i ministar Nenad Popović.\nPROČITAJTE JOŠ: Vučič i Irinej prave problem sa CG da ne bi pričali o Kosovu\nMinistar Popović je izjavio: “Srbija mora snažno da podrži srpski narod u Crnoj Gori i da problem ugnjetavanja našeg naroda iznese pred međunarodne institucije i svetsku javnost”.\nŠta je zaista problem u ovoj izjavi?\nProblem je naravno što gospodin Popović učestvuje u vlasti Aleksandra Vučića koja je apsolutno najštetnija po Srbiju i narod koji u njoj živi. Trenutno, naš najveći problem i najveće zlo po nas dolazi upravo iz kabineta onih koji su vlast prigrabili. Nikakve srpske interese nikada, nigde, gospoda Popović i Vučić nisu branili, niti ih je bilo briga za iste.\nDa bi dokazali svoj navodni patriotizam, dok spremaju izdaju Kosmeta, obrušili su se na režim u Crnoj Gori, navodno brinući se za državljane Srbije koji tamo žive.\nNe zaboravimo, pre 19 godina, u julu 1999. godine tadašnji patrijarh Pavle pozvao je Slobodana Miloševića i Vladu Mirka Marjanovića da podnesu ostavke, na šta su im u nacionalnom dnevniku odgovorilni sa brutalnim optužbama proglašavajući pokojnog patrijarha za izdajnika, a vladika Artemije baptistom.\nMinistar informisanja u tadašnjoj vladi, bio je Aleksandar Vučić. Danas, 19 godina kasnije, ponovo se susrećemo sa njegovom zločinačkom propagandom, ne branimo crnogorski režim, ali još jednom podsećamo, najviše na štetu Srbije i protiv naših interesa, rade upravo oni koji su sada na vlasti.\nZato i nećemo nasesti na njihovu propagandu.\nBANANA REPUBLIKA: Kako je država popustila pred grupicom besnih taksista?!


Sve spremno za vršački Grožđebal za vikend\nBack TURIZAM TURISTIČKE ORGANIZACIJE Sve spremno za vršački Grožđebal za vikend\nponedeljak, 12 septembar 2016 22:38\n- O značaju vršačkog Grožđebala za naš Grad i našu zemlju , dovoljno govori podatak da je ove godine manifestaciju podržalo i resorno Republičko ministarstvo i Pokrajinski seketarijat.\nNaravno, nije izostala ni finansijska podrška Grada, kao ni podrška brojnih sponzora. Želim da naglasim da je vršački Grođžebal osim gostima iz Srbije, zanimljiv i brojnim posetiocima iz susednih zemalja, među kojima je najviše gostiju iz Rumunije - rekla je članica Gradskog veća Julkica Mitrašinović.\n- Već od utorka 13. septembra jedan deo Sterijine ulice biće zatvoren za saobraćaj i to u delu od Banke Inteza do TC "Bahus". Od četvrtka biće zatvorene i ostale ulice u širem centru grada - rekao je načelnik Komunalne inspekcije Bosiljko Donevski.\n- S obzirom na to da očekujemo veliki broj gostiju, a time i vozila, alepujem na građane Vršca, ali i na goste našeg Grada, da poštuju postavljenu saobraćanu signalizaciju. Želim da naglasim da će i privremeno biti zatvoren jedan deo državnog puta Vršac-Bela Crkva, od ulice Anđe Ranković do ulice Vaska Pope. Takođe biće pojačana aktivnost saobraćajne na terenu - rekao je načelik Saobraćajne policije PS Vršac Luka Roman.


Togo - Sportal\n18:02 - 05.05.2020\nAko je ono bio PRST U OKO, ovo je PESNICA U NOS! Odbio da pomogne svojoj zemlji "jer on NE DONIRA", a sada rasplamsao BES hvalisanjem svojim bogatstvom\nPoznati fudbaler Emanuel Adebajor (36) nalazi se na udaru u rodnoj zemlji Togou zbog javnog odbijanja da pomogne u borbi protiv korona virusa sa kojim se, baš kao i čitava planeta, suočava narod i u njegovoj zemlji.\nUbijen vozač, devet povređenih u napadu na autobus Togoa\nVozač autobusa reprezentacije Togoa ubijen je u današnjem napadu u Angoli, a devet članova delegacije je povređeno, uključujući i dvojicu fudbalera, naveo je večeras Fudbalski savez Togoa.\nTogo napušta Kup afričkih nacija?\nBroj poginulih u oružanom napadu na fudbalski tim Togoa, koji se juče dogodio u Kabindi, angolskoj enklavi između Demokratske Republike Kongo i Republike Kongo, danas je porastao na tri, objavili su mediji. U napadu naoružanih napadača, na licu mesta je\nHaos posle oružanog napada u kome su poginule tri osobe se nastavlja i posle novog obrta je izvesno da će Kup afričkih nacija proteći bez selekcije Togoa. Reprezentativac Togoa Tomas Doševi rekao je danas da se njegova ekipa ipak neće takmičiti na Kupu\nRezervni golman Togoa u stabilnom stanju\nRezervni golman fudbalske reprezentacije Togoa Kođovi Obilale je u stabilnom stanju posle operacije kojoj je noćas podvrgnut, pošto je teško ranjen u napadu na autobus sa fudbalerima Togoa.\nTogo se kasnije uključuje u Kup afričkih nacija?\nFudbalska reprezentacija Togoa vraća se u zemlju sa telima ubijenih zvaničnika državnog tima, ali se još nada da bi mogla da učestvuje na Kupu afričkih nacija, izjavio je večeras togoanski ministar sporta Kristof Čao.\nHapšenja zbog napada na reprezentaciju Togoa\nPolicija u Angoli uhapsila je dve osobe u provinciji Kabinda, dva dana posle napada na autobus fudbalske reprezentacije Togoa, izjavio je danas tužilac te provincije, Antonio Nito.\nOdbijen zahtev Togoa za povratak na Kup afričkih nacija\nOrganizatori turnira su odbili zahtev Togoa da se vrate na Kup Afričkih Nacija nakon trodnevne žalosti.\n01:28 - 22.11.2015\nFudbaleri Švajcarske: Ne vodimo porodice na Mondijal\nOružani napad na fudbalere i stručni štab reprezentacije Togoa na Afričkom Kupu Nacija uplašio je fudbalere Švajcarske koji su poručili da im ne pada na pamet da vode porodice ili devojke na predstojeće SP u Južnoj Africi.


Doček za crnogorske vaterpoliste u Tivtu - Sportske.net\nPlasman na OI 2016 i srebrna medalja na EP veliki je uspeh Crne Gore.\nCrnogorskoj vaterpolo reprezentaciji priprema se svečani doček na aerodromu Tivat, a u sportskoj javnosti preovladava zadovoljstvo zbog uspeha "ajkula", bez obzira na poraz u finalu od reprezentacije Srbije.\nPrema većini komentara, primarno je to što će vaterpolisti Crne Gore učestvovati na Olimpijskim igrama u Rio de Žaneiru.\nSelektor crnogorske vaterpolo reprezentacije Vladimir Gojković ocenio je da suđenje u Beogradu nije bilo na nivou finala Evropskog prvenstva, pogotovo u poslednjoj četvrtini, ali i da je umor učinio svoje, zbog čega je "ajkulama" izmakla titula šampiona.\n"Bilo je nekih odluka. Imali smo situaciju u svojim rukama, ali taj momenat kada je Radović postigao gol - jedan sudija je rekao da je gol, drugi da nije, a nakon toga smo odmah primili pogodak. Imali smo reakciju na 9:8, i tu je bilo čisto isključenje nad Nikolom Janovićem", rekao je Gojković.\nKapiten crnogorske reprezentacije Nikola Janović je kazao da je ponosan zbog uspeha na Evropskom prvenstvu, ali da je u finalu moglo da bude i drugačije.\n"Utisak je da su nas sudije upropastile. Srbija je velika reprezentacija, to su sjajni momci i sa svima smo veoma dobro. Sve što su osvojili zasluženo im je pripalo, ali za ovaj meč nisam siguran da je bilo tako", rekao je Janović.


Početna Obaveštenje o pravima i obavezama potrošača\nU skladu sa Zakonom o zaštiti potrošača ( u daljem tekstu: Zakon) Rozetne doo odgovara za nesaobraznost robe koju prodaje u periodu od 2 (dve) godine od datuma vaše kupovine. Zakonska odgovornost Royetne doo ne postoji ako isporučena roba:\n2. ima svojstva potrebna za naročitu upotrebu za koju je potrošač nabavlja, a koja je bila poznata prodavcu ili mu je morala biti poznata u vreme\n4. po kvalitetu i funkcionisanju odgovara onome što je uobičajeno kod robe iste vrste i što potrošač može osnovano da očekuje s obzirom na\nprirodu robe i javna obećanja o posebnim svojstvima robe data od strane prodavca, proizvođača ili njihovih predstavnika, naročito ako\nje obećanje učinjeno putem oglasa ili na ambalaži robe\nNapominemo da period saobraznosti artikala koji se smatraju potrošnom robom može biti manja od 24 meseca. Period saobraznosti za takve artikle iznosi 6 meseci, ukoliko proizvođač nije drugačije propisao.\nZa uređaje za koje proizvođač ne nudi posebne pogodnosti ( npr. ispravno funkcionisanje stvari u periodu dužem od 2 godine) Rozetne doo nije u obavezi da izda garantni list. Garancija predstavlja voljni korak izdavaoca (proizvođača ili trgovca) kojim on nudi posebne pogodnosti za potrošača, ali isključivo veće od zakonom predviđenih.\n2. pozivanjem broja: 016.601.334\n3. slanjem e-mail-a na mail: office@rozetne.com\nNakon što izjavite reklamaciju na jedan od predviđenih načina i dostavite dokaz o kupovini dobićete pisanu potvrdu ili elektronskim putem će vam biti potvrđen prijem reklamacije, odnosno saopšten broj pod kojim je vaša reklamacija zavedena u evidenciji primljenih reklamacija. Nakon toga Rozetne doo o svom trošku šalje reklamiranu robu u ovlašćeni servis koji je jedini merodavan da proceni da li je roba saobrazna ugovoru ili nije. Ako se reklamacija ulaže za veće uređaje bele tehnike, ovlašćeni servis će o trošku Tehnomnije izađe i na teren radi utvrđivanja nesaobraznosti i eventualne popravke. Nakon prijema nalaza od strane ovlašćenog servisa, a u roku od 8 dana od dana prijema reklamacije, pisanim ili elektronskm putem ćemo vam odgovoriti na izjavljenu reklamaciju.\nU slučaju da se reklamacija prihvata, ista će biti rešena u periodu od 15 dana od dana podnošenja reklamacije, odnosno u periodu od 30 dana od dana podnošenja reklamacije ukoliko je u pitanju tehnička roba u skladu sa vašim zahtevom. Robu pristiglu sa servisa, a za koju je reklamacija prihvaćena, naša firma vraća kupcu, bez troškova za kupca. Potrošač je dužan da popravljenu robu preuzme ili omogući njeno dostavljanje najkasnije u roku od 45 dana od trenutka kada je dobio obaveštenje da je roba popravljena i spremna za preuzimanje-isporuku. Nkon isteka tog perioda Tehnomanija ne preuzima nikakvu odgovornost za datu robu i roba može biti predata na recikliraanje.Ako se reklamacija ne prihvata (npr. slučajevi fizičkog oštećenja ne spadaju u nesaobraznost), kupac snosi troškove slanja robe na servis i troškove dijagnostike kvara prema cenovniku ovlašćenog servisa.\nPravo na reklamaciju i besplatno servisiranje od strane Rozetne doo potrošač gubi u slučaju neadekvatnog rukovanja uređajem i njegovim korišćenjem koje nije u skladu sa uputstvom za upotrebu, kao i u slučaju da su vršene bilo kakve popravke ili pokušaji popravki od strane neovlašćenih lica.\nObaveštavamo vas da se prema Zakonu kupovina preko naše prodajne internet stranice www.trozetne.com ili Call centra smatra prodajom na daljinu.\nRozetne doo će rado izaći u susret potrošačima i pomoći im oko informacija o servisima posle isteka zakonskog perioda saobraznosti.


Politika - datum: 2019-01-10 VUJOVIĆ ODGOVORIO KNEŽEVIĆU\nIvan Vujović SDP sa DF-om nije razgovarao\nSocijaldemokratska partija (SDP) nije vodila nikakve razgovore sa bilo kim iz Demokratskog fronta (DF) povodom daljeg opozicionog djelovanja, kako je to prije dva dana saopštio predsjednik Demokratske narodne partije i jedan od lidera DF-a Milan Knežević, ističe Ivan Vujović, član Predsjedništva SDP. Kako je kazao, SDP je više puta saopštio jasan i precizan stav da je za opoziciju u ovom trenutku najoptimalniji model da kroz rad u Odboru za reformu izbornog i drugog zakonodavstva zajednički izvrši što jači pritisak na vlast u cilju stvaranja boljih uslova u susret predstojećim izborima.\n– Demokratska partija socijalista (DPS) je na dijalog oko najšireg spektra izbornih tema pristala pod unutrašnjim i pritiskom Evropske unije (EU) i time priznala da postojeći ambijent ne omogućava ni minimum uslova za fer izbore. Zato opozicija tu šansu treba da iskoristi, a ne da se bavi međusobnim prepucavanjima, čiji je jedini cilj ko će od dvije najbrojnije opozicione grupacije u datom trenutku više profitirati. Nadamo se da je tih diletantskih postupaka od strane ovih aktera bilo i previše tokom 2018. godine, i to od razbijanja građanske opozicije do farsičnog ponašanja tokom izbora predsjedničkog kandidata – poručio je Vujović.\nKako je naglasio, SDP neće biti dio takvih predstava od kojih je javnost umorna, već i sada, kao i uvijek, predlaže konkretne poteze za koje smatraju da mogu biti realna zajednička tačka u djelovanju opozicije. S.R.


Senidi prijete da će dobiti "metak u čelo"- pjevačica angažovala obezbjeđenje! - BIGportal.ba\n12 Januara, 2022 12 Januara, 2022 055\nMjesecima unazad slovenačkoj zvezdi dešavale su se razne neprijatnosti, a poslednja u nizu su preteće poruke, između ostalog i ta da će “dobiti metak u čelo”, saznaje Kurir!\nPoslednja u nizu neprijatnost koju je Senida doživela jesu preteće poruke smrću, između ostalog i da će “dobiti metak u čelo”, te da treba da se pripazi. Nju je to jako uznemirilo, jer ni sama ne zna da li neko želi da je zastraši ili zaista ima najgoru nameru. Inače, kako kažu izvori bliski pevačici, priča se da se krije od nekih ljudi jer nije ispoštovala brojne saradnike koji su joj mnogo učinili.\nPokušali smo da stupimo u kontakt sa Senidom, ali ona nije odgovarala na naše pozive.


MER: Nije poznato kada će krenuti isplata naknade za bebe - Volim Danilovgrad\nJoš nije poznato kada će krenuti isplata jednokratnih novčanih davanja za novorođenčad, iako je bivši ministar ekonomskog razvoja Jakov Milatović najavio da bi prijave trebalo otpočeti 4. maja ove godine.\n12 05 2022 22:47\nIz tog ministarstva, na čijem čelu se sada nalazi Goran Đurović, kazali su “Vijestima” da je to ministarstvo preduzelo sve da prijave otpočnu u tom roku, a da je za realizaciju odgovorno novoformirano Ministarstvo rada i socijalnog staranja.\n”Mjeru koju je prethodna Vlada usvojila krajem marta za jednokratno novčano davanje od 1.000 eura za djecu koja se ove godine rode u crnogorskim opštinama, koje su 2020. godine imale negativan prirodni priraštaj, a po 500 eura u ostalim opštinama, realizovaće novoformirano Ministarstvo rada i socijalnog staranja. Ministarstvo ekonomskog razvoja (MER) je preduzelo sve potrebne korake kako bi prijave otpočele 4. maja, kako je i planirano po usvajanju ove mjere. Njome je predviđeno da se prijave i isplate naknade za novorođenčad odvijaju preko centara za socijalni rad. Vjerujemo da će sprovođenje mjere otpočeti u što kraćem roku, te da će uskoro građani biti informisani blagovremeno”, kazali su iz MER-a.\nIz Ministarstva rada i socijalnog staranja kojim sada rukovodi kadar Bošnjačke stranke, Admir Adrović, kazali su nezvanično “Vijestima” da u ovom trenutku nemaju informacije kada će početi isplate, s obzirom na to da je tek formirano ministarstvo, ali da pretpostavljaju da će do isplata uskoro doći.\nMER je ranije izračunao da će od pet miliona eura pomoći za novorođene bebe, u 17 opština sa negativnim prirodnim priraštajem otići tri miliona eura, a dva miliona je za sedam opština sa pozitivnim prirodnim priraštajem. Planirano je da se taj novac izdvoji iz tekuće budžetske rezerve.\nKada je predstavljao na pres koferenciji ovu mjeru, Milatović je kazao da je ona odgovor na demografsku krizu, a plan MER-a je da u narednim godinama ona bude sastavni dio programskog budžeta u okviru sprovođenja demografske politike.\nU Informaciji se navodi da bi ova mjera mogla da doprinese povećanju fertiliteta (broja živorođene djece u odnosu na broj žena u plodnom razdoblju), i da bi se njome pokrili inicijalni troškovi opremanja djeteta i podstaklo rađanje, sa posebnim fokusom na opštinama sa negativnim prirodnim priraštajem.\n”Predloženo novčano davanje temelji se na procjeni inicijalnih troškova opremanja novorođenčeta (krevetac, kolica, sjedište za auto, hranilica, pelene itd)… Ovo davanje je jednokratno iz razloga što jednokratna davanja manje demotivišu rad i zapošljavanje, i kao takvo ima za cilj da bude komplementarno dječjem dodatku”, piše u dokumentu.\n52 минута ranije\nEkonomija52 минута ranije\nDruštvo59 минута ranije


Saopštenje povodom smene Nele Tonković i Minje Bogavac odlukom Skupštine grada Šapca - Nezavisna kulturna scena Srbije\nSaopštenje povodom smene Nele Tonković i Minje Bogavac odlukom Skupštine grada Šapca\nAsocijacija NKSS smatra nedopustivim nezakonite postupke po kojima je Skupština grada Šapca razrešila dužnosti direktorku Narodnog muzeja Nelu Tonković i direktorku Šabačkog pozorišta Milenu Bogavac. Ne samo da se radi o štetnom i netransparentnom postupanju, već ovaj čin predstavlja još jedan u nizu incidenata kojima se sprovodi nasilje nad kulturnim radnicima, umetnicima i njihovim delima.\nPored neispunjavanja zakonskih uslova po kojima nekome prestaje mandat, kako je Nela Tonković saopštila na konferenciji za novinare, pomenuti Zakon je prekršen i po pitanju imenovanja člana Upravnog odbora u Narodnom muzeju u Šapcu. Ovakvo smenjivanje ljudi sa funkcija i postavljanje drugih na ključne pozicije u institucijama kulture, koje se događa paralelno sa smenom vlasti u Šapcu, predstavlja neprofesionalno delovanje koje nanosi štetu ne samo pojedincima kojima je oduzeto pravo na rad, već i institucijama o kojima je reč, budući da ovakve promene, pogotovo kada se sprovode preko noći, podrazumevaju potres za čitavu infrastrukturu, naročito ako imamo u vidu da se dešavaju sredinom već započete sezone, dok se realizuju programi koji zajednički čine celinu, a čije je nesmetano izvođenje ovim činom otežano.\nOvo je još jedan čin progona umetnika i kulturnih radnika, ovaj put motivisan političkom nepodobnošću, koja nije i ne može biti legalan kriterijum za smenu sa ovih pozicija, već to moraju biti stručnost i kvalitet obavljanja posla, a na to nisu iznete zamerke u ovom slučaju. Smatramo da Ministarstvo kulture i informisanja ima obavezu da se suprotstavi kršenju Zakona o kulturi i da javno izrazi podršku koleginicama koje su profesionalno i savesno obavljale svoje dužnosti, a kojima je oduzeto pravo na mandat u trajanju koje je Zakonom propisano. Pored Ministarstva pozivamo i kolege iz institucija kulture, ali i organizacije sa nezavisne scene i umetnike da se pridruže zahtevu da se zaustavi politikantsko kažnjavanje i nagrađivanje kojim se pozicije rukovodilaca u institucijama kulture tretiraju kao plen. Umesto toga, potrebno je da se osnaži institucija konkursa koja bi omogućila da se čuje glas struke, a posebno glas zaposlenih u ustanovama kulture, jer samo tako može doći do ponovnog uspostavljanja sistema vrednosti i podizanja kvaliteta sadržaja koji se tu proizvodi i plasira.


Deca ulice - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Mladi Deca ulice\nNela Hardi iz Bačkog Gradišta već četiri godine radi u Novosadskom svratištu,i pomaže deci koja žive i rade na ulicama Novog Sada. U okviru Svratišta deci se obezbeđuje: kupanje, devaširanje, ishrana, polovna odeća i obuća, savetovanje sa psihologom, specijalnim edukatorom i pravnikom, opismenjavanje, osnaživanje i motivisanje za upis u školu.\nO tome kako je raditi sa ugroženom decom i kako je to svakodnevno se boriti sa empatijom razgovarali smo sa mladom aktivistkinjom.\nKoliko dugo radiš u svratištu?\nU Svratištu za decu koja žive, ili i žive ii rade na ulici radim već četiri godine. Počela sam da radim nekoliko meseci nakon otvaranja Svratišta, kada je prepoznata potreba za produženim radnim vremenom i dodatnim osobljem.\nTeško je opisati jedan radni dan u Svratištu. Posao je veoma dinamičan i teško je predvideti šta će se određenog dana raditi. Jedan deo mog posla je vezan za administraciju i finansije, a jedan deo za direktan rad sa decom. Pružamo deci i podršku u školovanju. Moj zadatak je da pratim uspeh dece u školi i da im pružam podršku i pomoć oko učenja. Pored toga, moje kolege i ja smo u kontaktu sa njihovim roditeljima i školama. Smatramo da je rad sa roditeljima veoma važan, kako bismo uspeli da ih motivišemo da decu redovno šalju u školu.\nKoliko imate korisnika i kog su uzrasta?\nU toku 2013. godine 403 deteta su koristila usluge Svratišta, odnosno u u toku 2013. godine smo imali ukupno 9068 poseta dece. Na godišnjem nivou, u proseku 25 dece svakog dana poseti Svratište (u zimskom periodu broj dece je biti duplo veći nego leti).\nŠta je deci na raspolaganju kada dođu kod vas i na koji način radite sa njima?\nSvratište radi svakog dana (uključujući vikend i praznike) od 8 do 21 čas. Deci koja dolaze u Svratište je obezbeđen strukturisan boravak, tri obroka svakog dana, uslovi za održavaje lične higijene, podela čiste polovne odeće i obuće, pružaju im se medicinske intervencije poput saniranja i nege manjih rana i povreda, ali se radi i edukacija i savetovanje dece vezano za zravstvene teme. Osoblje Svratišta svakodnevno radi posredovanje između dece i školskog, socijalnog i zdravstvenog sistema. Pored toga, deci je pružena mogućnost da se dodatno edukuju i stiču osnovne životne veštine. Ova deca spadaju u posebno osetljivu grupu stanovništva te je neophodno da sa njima rade stručnjaci. U okviru Svratišta za decu rade tri psihologa i specijalni edukator koji obavljaju psihološke i druge specifične intervencije. Dolazak i boravak u nije obavezan i sve aktivnosti u Svratištu se zasnivaju na različitim principima: dobrovoljnosti, participativnosti, poverljivosti, privatnosti, istinitosti, specifičnosti i neosuđivanja. Kao veoma važni principi su se istakli princip dobrovoljnosti i participativnosti, jer intervencije koje se zasnivaju na njima daju najbolje rezultate.\nOdakle interesovanje za ovakav aktivizam?\nJoš u toku studija sam počela da volontiram na projektu koji se bavio podrškom osoba koje žive sa HIV/AIDS. Počela sam da volontiram kako bih svoje slobodno vreme uložila u nešto što može da poboljša život osobama koje su u našoj zemlji i dalje veoma diskriminisane. Organizacija u kojoj sam volontirala je otpočela rad sa decom koja žive i/ili rade na ulici i nakon nekoliko meseci rada Svratišta dobila sam ponudu da tamo i radim. Smatrala sam da rad Svratišta ima smisla i zbog toga sam želela da budem deo tima koji će raditi na poboljšanju života dece koja žive i/ili rade na ulici.\nDa li te savlada empatija, kako se sa tim boriš?\nMislim da podrška ljudi sa kojima radim igra veoma značajnu ulogu u tome. Saznanje da se uvek možeš nekome obratiti u timu i zatražiti podršku je neprocenjivo, jer je nekada veoma teško ostati profesionalan i empatičan. Bitno je da probleme dece saslušamo i sagledamo empatično, naša osećanja u tom trenutku treba ostavljati po strani, jer samo na taj način možemo raditi u najboljem interesu deteta.\nRazgovarao Kristian Poljak, polaznik obuke „Pokreni mehanizam“


Milioni dece bez šanse za obrazovanje i bolji život - Beleške\nMilioni dece bez šanse za obrazovanje i bolji život\nBeleške > Vesti > Milioni dece bez šanse za obrazovanje i bolji život\nObjavljeno / 25.10.2017. Autor / Maja Milićević Kategorija / Vesti\nU najnovijem izveštaju o trendovima u oblasti obrazovanja u svetu, UNESCO je saopštio da čak 264 miliona dece širom sveta nemaju formalno obrazovanje. Pročitajte šta su sve pokazali rezultati ankete i kakvo je stanje obrazovanja u svetu.\nRezultati izveštaja koji razmatra realizaciju UN-ovih ciljeva održivog razvoja pokazuju da, posle ogromnog pada sa početka 21. veka, nije zabeleženo dodatno smanjenje broja dece koja ne pohađaju školu.\nSrednju školu završi manje od polovina dece\nU 128 zemalja članica UN-a sprovedena je anketa u periodu od 5 godina, čiji su rezultati pokazali da četvorogodišnju školu završi 83% dece, a osmogodišnju-devetogodišnju 69%. Izveštaj takođe pokazuje da u 40 zemalja članica UN tek svako četvrto dete uspe da završi srednju školu, dok je procenat učenika koji završe osnovnu školu veći od 90% samo u 14 zemalja.\nDa bi se unapredilo obrazovanje, potrebna je odgovornost\nIrina Bokova, generalna direktorka UNESCO-a, u predgovoru izveštaja je napisala da bi nacionalne vlade prvenstveno trebalo da usvoje stav o osećaju odgovornosti kako bi se postigli ciljevi u oblasti obrazovanja.\nSmatra da je ogroman neuspeh to što milioni dece i mladih nemaju formalno obrazovanje, i da se taj problem mora rešiti.\nMora se uložiti mnogo više novca\nU izveštaju se navodi kako sva deca treba da imaju jednak pristup obrazovanju, te da se za to mora pripremiti velika suma novca.\nTakođe, navode kako bi cifra od 39 milijardi dolara godišnje poboljšala kvalitet školovanja u svetu i dala mogućnost učenja onima koji za to do sad nisu imali priliku. Još uvek ogroman problem predstavlja jaz između bogatih i siromašnih.\nOdrživi razvoj do 2030. godine\nPre dve godine, na Samitu o održivom razvoju, države članice Ujedinjenih nacija usvojile su Program održivog razvoja do 2030. godine.\nTaj program sadrži 17 ciljeva održivog razvoja i među njima se nalaze iskorenjivanje siromaštva, borbe protiv neravnopravnosti i nepravde i rešavanje pitanja klimatskih promena.


Predsednik Azerbejdžana: Rusija i Turska da budu garanti mira, Pašinjan dosadio pozivima - Sputnjik Srbija\n11:09 26 Oktobar 2020\nPredsednik Azerbejdžana: Rusija i Turska da budu garanti mira, Pašinjan dosadio pozivima\n20:49 07.10.2020 Preuzmite kraći link\nSukob u Nagorno-Karabahu (364)\nPredsednik Azerbejdžana Ilham Alijev kaže da Turska i Rusija treba aktivno da učestvuju u rešavanju problema Nagorno-Karabaha i da budu garanti dugoročnog mira. Istovremeno, kaže da je jermenski premijer Nikol Pašinjan već dosadio svetskim liderima telefonskim pozivima zbog situacije u regionu.\n„Sada, kada je sukob prešao u aktivnu fazu i kada je jermenski lider, vidim, već dosadio svetskim liderima svojim telefonskim pozivima, očigledno je ko ima potencijal za rešavanje konflikta“, rekao je Alijev u intervjuu za ruski „Prvi kanal“.\nPrema njegovim rečima, Turska i Rusija treba da budu garanti dugoročnog mira.\nAzerbejdžanski lider kaže i da je „saradnja između velike države Rusije i velike države Turske, koja je članica NATO, daleko iskrenija, čvršća i efikasnija nego saradnja Turske i druge zemlje-članice Alijanse koja stalno optužuje Ankaru“.\n„Postoji nova politička realnost, nije kao 1992. godine, svet se promenio i menja se pred našim očima, i treba polaziti od toga a ne od nekakvih dogmi“, dodao je on.\nPredsednik Azerbejdžana: Turska nije strana u sukobu u Karabahu\nAlijev: Pozicija Rusije odgovorna, od Pariza nismo dobili dokaz o plaćenicima\nNagorno-Karabah, Rusija, Turska, Alijev


Pregovori sa EU: Srbija ima šanse da otvori još dva poglavlja — Radio Velkaton : Radio Velkaton\n19. Novembra. 2019. Region\nPregovori sa EU: Srbija ima šanse da otvori još dva poglavlja\nNajveće šanse da bude otvoreno u pretpristupnim pregovorima Srbije sa EU imaju “Pregovaračko poglavlje 4” – o slobodnom kretanju kapitala, i “Pregovaračko poglavlje 2” – o slobodnom kretanju radnika, najavila je Radio-televizija Srbije (RTS).\nUz to, “u proceduri odlučivanja” su “Pregovaračko poglavlje” 21 – o “trans-evropskim mrežama” i “Pregovaračko poglavlje 14” – o politici saobraćaja.\nRTS je javila i da je imala uvid u najnoviji izvještaj Evropske komisije o stanju vladavine prava u Srbiji. Ti periodični izvještaji imaju ključnu ulogu pri odlučivanju o otvaranju novih pregovaračkih poglavlja.\nU izvještaju se konstatuje da je u Srbiji “neprimjeren politički uticaj na pravosuđe” čija je najavljena reforma “na čekanju”, dok “ozbiljno kasne” koordinacija antikorupcijskih politika, izmjene Zakona o finansiranju političkih aktivnosti i Zakona o slobodnom pristupu informacijama od javnog značaja.\n“Zabrinjavajući su slučajevi prijetnji, zastrašivanja i nasilja protiv novinara”, navela je RTS iz izvještaja Evropske komisije koja komentariše i hronologiju rada na novoj medijskoj strategiji u Srbiji, konstatuje politički i ekonomski uticaj na medije i zalaže se za veću nezavisnost Regulatornog tijela za elektronske medije (REM).\nEvropska komisija je u dijelu izvještaja o “Pregovaračkom poglavlju 24” ocijenila da ima pozitivnih koraka u upravljanju granicama i migracijama u Srbiji, u borbi protiv “sajber-kriminala”, trgovine ljudima, pranja novca, te očekuje da sve to “donese bolji učinak u borbi protiv organizovanog kriminala” uopšte, prenio je RTS.


Simonović: "Glavni cilj je plasman u Evroligu" - Sportske.net\nSimonović: "Glavni cilj je plasman u Evroligu"\n"Crvena zvezda je moj tim, moj klub, moja kuća. U njoj se najlepše osećam. Srećan sam što sam bio deo jedne od najuspešnijih generacija u klupskoj istoriji", kaže Simonović.\n"Zenit je veliki klub, veliko ime. Imaju sjajnog trenera – Vasilija Karaševa. Na samom početku pregovora videla se ogromna ozbiljnost, bili su veoma konkretni i brzo smo postigli dogovor", otkriva krilni košarkaš.\n"Grupa je zanimljiva, mislim da je ujednačena, ali sigurno je da smo favoriti. Ako budemo igrali maksimalno, kako znamo i umemo, verujem u dobar rezultat. Želimo da se plasiramo u Evroligu, imamo dve šanse za to i nadamo se da ćemo ispuniti cilj", naglasio je Simonović.\n"Naše ambicije su uvek najviše. Već nekoliko godina smo zajedno i tačno se znaju uloge u timu. Verujem da uz malo sreće možemo da napravimo sjajan rezultat ove godine, jer ova generacija to zaslužuje", zaključio je Simonović.\nTokom svoje karijere, Simonović je u tri navrata bio na Malom Kalemegdanu - kao junior, u periodu od 2012. do 2014. godine i u prethodne dve sezone. U međuvremenu je nosio dresove Lavova, Ostendea, Ergonoma, Hemofarma, Budućnosti, Albe i Orteza.\nSa seniorskom reprezentacijom Srbije osvojio je srebrne medalje na Svetskom prvenstvu 2014. godine i Olimpijskim igrama prošlog leta. Ima i zlatnu medalju sa Univerzijade 2009. godine u Beogradu.


Autobuski saobraćaj se i ovog jutra odvija otežano. Autobusi Nikolić prevoza ni ovog jutra nisu stigli do Brusnika, Klenovca i Tabakovca već samo do „Metriške table“. Na relaciji do Marinovca saobraćaj se odvijao samo do Selačke reke, pa su za prevoz ovog 6. januara uskraćeni ostali meštani Vrbice, Zagradja i Vratarnice.\n„Ledena kiša izaziva probleme u saobraćaju i snabdevanju stanovništva životnim namirnica, toplotnom i električnom energijom (moguća totalna blokada saobraćaja), moguće velike štete na prenosnim sistemima-dalekovodima, povrede pešaka, oštećenje stabala -štete na šumama, drveću u parkovima i indivudualnom drveću (lomljava grana). Usled taloženja i zaledjivanja moguće su štete i na sistemima na žičarama, TV tornjevima i drugim antenskim stubovima“, navodi se u saopštenju RHMZ.\nmeteoalarm saobraćaj zaječar


Sve lekcije>\tCustomer Relationship Management>\nCustomer Relationship Management (CRM - upravljanje odnosima sa kupcima) pruža efikasan okvir za razumevanje i rad sa širokim spektrom unutrašnjih i spoljašnjih pritisaka koji utiču na uspeh savremenih poslovnih organizacija i osoba koje rade u njima.\nSavremeni kupci zahtevaju integrisane višekanalne usluge i veći stepen kontrole nad odvijanjem poslovnih procesa u okviru organizacija od kojih kupuju proizvode ili usluge. Oni očekuju da im prodavci pruže mogućnost da uz pomoć kol-centara, Interneta, mobilne telefonije, maloprodaje i ostalih savremenih rešenja u bilo koje doba dana ili noći na raspolaganju imaju uslugu koja će zadovoljiti sve njihove potrebe. Pored toga, oni očekuju od prodavaca i ispunjenje njihovih zahteva u što kraćem roku. Prodavci u svakom trenutku moraju da imaju na umu da:\nsavremeni kupci imaju na raspolaganju sve manje vremena i da su sa svih strana zatrpani ponudama konkurencije,\nnjihovo zadovoljstvo nije i garancija da će biti lojalni trenutnom dobavljaču i da će nastaviti da posluju sa njim i\nkupci imaju nekoliko prepreka koje ih sprečavaju da menjaju svoje dobavljače.\nSposobnost kupaca da analiziraju ponude dobavljača sa jedne strane i ponude konkurencije sa druge strane bez ikakve pomoći prodavaca dovodi do toga da prodavci gube kontrolu nad klasičnim ciklusom prodaje. Kupci danas imaju na rapolaganju gomilu informacija iz raznih izvora tako da se često može desiti da kupac čak ima više informacija o nekim stvarima koje ga interesuju i od samog prodavca. Takođe, sve više se smanjuje i razlika između očekivanja kupaca i stvarnog kvaliteta proizvoda ili usluge, kupci više ne žele da kupuju ono što nije u skladu sa njihovim željama.\nOkvir za CRM\nU cilju razvoja efikasne strategije kod upravljanja odnosima sa kupcima izuzetno je značajno da se shvati celokupan spektar poslovnih doprinosa i potreba kupaca.\nUpravljanje odnosima sa kupcima predstavlja logičan razvoj sistema ERP-a (Enterprise Resource Planning - planiranje resursa organizacije). Planiranje resursa organizacije je predstavljalo realizaciju poslovnih procesa i informacija na način da organizacija može da funkcioniše kao jedna jedinica, umesto da predstavlja različita odeljenja sa različitim sistemima i bazama podataka. Konzistentnost informacija i njihovo deljenje postaju ključno pitanje. CRM je ovaj proces dodatno proširio omogućavanjem pristupa informacijama svim delovima organizacije. Na ovaj način se eliminišu vođenja duplih evidencija u različitim delovima organizacije, sada su one dostupne svima koji, na osnovu organizacione strukture i svog položaja, i treba da dođu do njih. Usluga koja se pruža kupcima se na ovaj način može poboljšati korišćenjem odgovarajuće dizajnirane strukture za upravljanje informacijama. CRM ne predstavlja jedno softversko rešenje, to je kombinacija softvera i najboljih praktičnih rešenja. Istovremeno predstavlja i filozofiju i menadžersku alatku, kreiranu da donese dodatne poslove od kupaca i da obezbedi njihovo realizovanje na troškovno najefektiviniji način. Na ovaj način se kreira jedinstveni pogled na kupca iz svih delova organizacije.\nEfikasno funkcionisanje CRM-a\nDa bi funkcionisao na pravi način, CRM zahteva uspostavu efikasnog kol-centra. Integracija tehnologija je posebno važna kod CRM rešenja u organizacijama koje tržištu nude veći broj različitih proizvoda ili usluga. Kompanija Virdžin, na primer, ima samo jednu integrisanu internet prezentaciju na kojoj se nalaze sve usluge koje ova kompanija pruža (automobili, finansijske usluge, avio kompanija, turizam, knjige, muzika, energija i mobilna telefonija). Ipak, svaki od ovih različitih biznisa ima različite kol-centre kako bi se zaposlenima u njima omogućilo da budu eksperti u oblasti kojom se bave. Na ovaj način kupci dobijaju najbolju moguću kombinaciju - pozivajući jedan jedinstveni broj oni će biti preusmereni na oblast poslovanja za koju su zainteresovani.\nUsluge kupcima predstavljaju aktivnosti na izgradnji boljih odnosa sa kupcima, naravno na selektivnoj bazi jer u svakom poslovanju postoji i određeni broj kupaca sa kojima prodavci, iz raznih opravdanih razloga, ne žele da izgrađuju prisnije odnose. CRM se često od strane prodavaca softvera prikazuje kao sredstvo za dobro upravljanje prodajnim i marketinškim kampanjama (ukoliko nude tu vrstu rešenja) ili sistem za skladištenje podataka (ukoliko prodaju te softvere)... Prilikom izbora rešenja organizacije moraju biti pažljive da odaberu ono koje će najviše odgovarati njihovim potrebama i koje će moći da se intergriše sa postojećim poslovnim procesima u okviru organizacije.\nDobar CRM sistem pruža mogućnost predviđanja napuštanja pojedinih kupaca pre nego što se to i dogodi. Ovo se obavlja korišćenjem algoritama koji su kreirani sa zadatkom da identifikuju promene u ponašanju kupaca (smanjenje obima potrošnje određenog kupca, na primer). Na ovaj način prodavac dobija mogućnost da preduzme preventivne akcije kako bi sprečio kupca da prestane da kupuje od njega.\nIstraživanje o efektima upotrebe CRM-a koje je sprovela kompanija Britiš Telekom krajem 2000. godine je dalo rezultate sa sledećim povećanjima po određenim kategorijama:\nzadovoljstvo kupaca uslugama 74 %\nstopa zadržavanja postojećih kupaca 68 %\nkonkuretnske prednosti 61 %\nmenadžment znanja 55 %\nbroj klijenata 43 %\nzadovoljstvo zaposlenih 42 %\nprofit po kupcu 42 %\nIzgradnja i upotreba baze podataka o kupcima predstavlja ključnu prednost uvođenja CRM rešenja u okviru određene organizacije. Ova baza može pružiti pristup svim informacijama o kupcima pritiskom na samo jedan taster. Bez postojanja ove baze bile bi potrebne i godine direktnih kontakata sa kupcima da bi makar jedan prodavac u okviru organizacije stekao toliku količinu znanja o kupcima. Veliki problem u organizacijama, koji se rešava uvođenjem CRM-a, je situacija odlaska nekog od prodavaca kada bi on sa sobom odnosio i veliki broj informacija koje su se najčešće nalazile samo u njegovoj glavi.\nDa bi baza podataka bila efikasna svi zaposleni u organizaciji moraju da je ažuriraju nakon svake interakcije sa kupcima. Centralni zadatak CRM-a je da omogući upotrebu znanja o kupcima u cilju prilagođavanja prodavca kupcima ili prilagođavanja kupaca prodavcu.\nSve infromacije koje se nalaze u okviru CRM-a moraju biti ažurne i kategorizovane u različite grupe u cilju lakšeg pronalaženja na osnovu određenih upita koji se unose u sistem. Trebalo bi da CRM sistem bude u mogućnosti da sa lakoćom odgovori na zahtev tipa: identifikuj sve kupce ženskog pola starosti između 30 i 45 godina koje žive u Zemunu i imaju mesečne prihode iznad 50 hiljada dinara.


BIJELJINA: Svima sve platili, A U PLUSU 6,5 MILIONA KM :: Dešavanja u Bijeljini ::\n27. maj 2020. / 12:24\nNedeljko Jović, direktor JU Javnog fonda za dječiju zaštitu\nProtekla godina bila je jedna od najuspješnijih za Јavni fond dječije zaštite RS, jer su redovno izmirivane obaveze za oko 50.000 korisnika prava, ali je ipak ova institucija godinu završila u plusu od oko 6,5 miliona KM, kaže direktor Fonda Nedeljko Јović.\nPreko ovog fonda isplaćuje se dječji dodak, refundira naknada za porodiljsko odsustvo za zaposlene i materinski dodatak za nezaposlene majke, isplaćuje pronatalitetna jednokratna naknada za treće i četvrto dijete, te pomoć za opremu novorođenčeta. Već 18 godina Fond provodi i projekat socijalizacije dece, preko koga je 30.000 djece, koja potiču iz nefunkcionalnih ili siromašnih porodica, ili imaju razvojnih problema, ljetovalo na moru. Mnogi od tih mališana su na ovom ljetovanju prvi put vidjeli more.\nJović tvrdi da Fond sve svoje obaveze izmiruje na vrijeme, a za dobar finansijski rezultat zaslužno je, kaže, domaćinsko poslovanje, pojačane interne kontrole i dobra saradnja s Vladom RS, mada je činjenica da je u 2017. doprinos za dječju zaštitu povećan za 0,2 odsto.\n– Početkom 2016. imali smo ozbiljan problem, zbog dugova za refundaciju naknade za porodiljsko odstustvo. Poslodavcima smo u to vrijeme dugovali oko 15 miliona KM. Usjpeli smo da do kraja 2017. anuliramo taj dug – kaže Jović i dodaje da je svakako dobra okolnost što poslodavci doprinose za dječju zaštitu plaćaju redovno, pa s prihodima nema nikakvih problema.\nIstiče da je 2018. bila izuzetno uspješna za Јavni fond za dječiju zaštitu, iako su osim ranije ustanovljenih prava, uvedena i dva nova – jednokratna naknada za svako trećerođeno dijete od 600 KM, a za četvrto 450 KM, te materinski dodatak za svaku nezaposlenu porodilju od 405 KM. Trenutno ovaj dodatak prima oko 5.000 nezaposlenih porodilja, a očekuje se da će ih dogodine biti i više, jer su najavljeni novi propisi koji će omogućiti da svaka nezaposlena majka, građanka RS, prima 405 KM mjesečno, pod sličnim uslovima pod kojima zaposlene majke koriste plaćeno porodiljsko odsustvo.\nPrema riječima Nedeljka Јovića, prošle godine je za materinski dodatak izdvojeno oko 13 miliona KM, a do kraja 2019. se očekuje da će taj iznos biti veći od 30 miliona. Novi rast se očekuje i iduće godine, ukoliko bude usvojena inicijativa da materinski dodatak dobije svaka nezaposlena porodilja, bez obzira na to da li je bila nezaposlena šest mjeseci prije rođenja djeteta, što je danas uslov za ostvarivanje ovog prava.\n– Već 2020. godine stižu nove izmjene i dopune Zakona, pa ćemo, ako taj zakon bude usvojen, u potpunosti osloboditi poslodavce plaćanja svih obaveza prema radnicama porodiljama – kaže Jović i dodaje da je cilj svih spomenutih propisa stabilan položaj i zaposlenih i nezaposlenih porodilja.\nBudžet Javnog fonda za dječju zaštitu RS za ovu godinu iznosi 102,6 miliona KM i veći je za 26 miliona u odnosu na prošlu godinu, ali već na polugodištu je jasno da će i ove godine fond biti u plusu.\nČetvrtina minimalca za roditelje njegovatelje\nU oblasti dječje zaštite dogodine se planira još jedno novo pravo, a to je pravo na naknadu za roditelje – njegovatelje. Biće to prvi put da roditeljima, čija djeca zbog bolesti ili razvojnih problema moraju imati danonoćnu njegu i pažnju, bude priznat ovaj status.\n– Za sada se planira da roditelji njegovatelji dobiju naknadu u visini od 25 odsto od najniže plate u RS. Međutim, najbitnije je da se to pravo uvede, a iznosi se mogu kasnije povećavati – kaže Nedeljko Jović.


Banke u eurozoni pooštrile uslove kreditiranja zbog pandemije – Bankar.me\nOctober 29, 2020 BANKE, Članci, EVROPA, SVE VIJESTI, SVIJET Leave a comment\nBanke u eurozoni pooštrile su uslove kreditiranja u trećem kvartalu ove godine zbog pandemije covida-19, prema studiji Evropske centralne banke (ECB), koja pokazuje nesigurnost među bankama u pogledu ekonomskog oporavka.\n– Kreditni standardi prema kojima banke ocjenjuju kreditiranje preduzeća i pojedinaca postali su stroži, pokazuje istraživanje.\nPrema ECB-u, 19 posto banaka u eurozoni pooštrilo je uslove kreditiranja u trećem kvartalu, izvještava francuska novinska agencija AFP.\nUslove su pooštrile banke u Španiji, gdje su ograničenja za sprečavanje širenja novog koronavirusa teško pogodila sektor turizma i usluga. Pooštreni uslovi prijavljeni su i u Francuskoj i Njemačkoj.\nEkonomski sentiment se pogoršava zbog ponovnog gašenja javnog života i novih mjera za suzbijanje širenja virusa.\nPotražnja za kreditima, koja je bila na najvišem nivou do sada ove godine, sada je blago opala, jer je među kompanijama sve manje potrebe za hitnom likvidnošću. Banke, međutim, očekuju da će se uslovi još više pooštriti u posljednjem kvartalu ove godine.\nECB je rezultate istraživanja objavila samo nekoliko dana prije sastanka odbora centralne banke eurozone. Očekuje se da će u četvrtak najaviti nove podsticajne mjere koje bi trebale potaknuti oporavak u eurozoni.\nPOJMOVIbanke u eu Banke u eurozoni banke u evropi\nPrevious Telekom objavio poslovne i finansijske rezultate za treći kvartal\nSljedeći Naslovne strane dnevnih novina za 29. oktobar


Gledaj.rs | Mađarska odbija globalni minimalni porez, planira da mlađe od 25 godina oslobodi poreza\nMađarska odbija globalni minimalni porez, planira da mlađe od 25 godina oslobodi poreza\nMađarska odbacuje bilo kakav plan koji bi je primorao da poveća porez, uključujući i predlog globalnog minimalnog poreza, izjavio je danas državni sekretar ministarstva finansija Andraš Talaj.\nMađarska će nastaviti sa svojom politikom snižavanja poreza, rekao je Talaj za dnevni list Mađar Nemzet, napominjući da će vlada sledeće godine smanjiti porez na zarade, a mlađe od 25 godina osloboditi poreza na lični prihod.\nSamo te dve mere će privredi ostaviti na raspolaganju više od 300 milijardi forinti (862 miliona evra), dodao je on, prenosi Tanjug agenciu MTI.\nDok mađarska vlada nastoji da ponovo pokrene ekonomiju putem smanjenja poreza, plan o uspostavljanju globalnog minimalnog poreza bi uticao na povećanje poreske stope, objašnjava Talaj.\nAdministracija američkog predsednika Džoa Bajdena nedavno je predložila globalnu minimalnu poresku stopu od 21 odsto, naveo je mađarski državni sekretar i podsetio da Organizacija za ekonomsku saradnju i razvoj (OECD) takođe radi na predlogu o minimalnom porezu.\n"Mađarska će se suprotstaviti bilo kakvom pokušaju usvajanja bilo koje globalne minimalne poreske stope. Jednostavno, mi ne možemo da podržimo povećanje poreza, čak i ako iza toga stoje uticajni glasovi. Mađarska se neće odreći prava da utvrđuje poresku politiku, koju smatra jednim od najvažnijih elemenata svog ekonomskog suvereniteta", poručio je Talaj.


Vodoinstalater za fizička i pravna lica, cena, povoljno, hitne intervencije vodoinstaltera, Beograd\nNajbitnije je kažu ljudi koji se smatraju domaćinima imati dobrog majstora. Ne odnosi se to samo na vodoinstalatere i električare, nego i na sve ostale majstore.\nUpravo zato nije čudno što mnogi domaćini pažljivo biraju kog će vodoinstalatera dovesti u kuću, odnosno kog će električara pozvati ukoliko dođe do bilo kakvih problema u funkcionisanju elektroinstalacije u njihovom stanu ili kući.\nS obzirom na to da postoji vodoinstalater za fizička i pravna lica, to praktično niko ne bi trebalo da brine ukoliko dođe do poteškoća u funkcionisanju vodovodnog sistema u određenom objektu, odnosno ako dođe do zagušenja kanalizacije ili uopšteno do bilo kakvih problema sa funkcionisanjem kanalizacionog sistema.\nIpak, ono što mnoge zanima, a što se smatra izuzetno značajnim jeste da svaki vodoinstalater za fizička i pravna lica među uslugama koje nudi vrši i hitne intervencije. Zapravo je to vrlo važno baš zbog toga što je neophodno u što kraćem roku osposobiti konkretni vodovodni ili kanalizacioni sistem za korišćenje.\nIz tog razloga i ističemo da se hitne intervencije vrše po zahtevu klijenata kad god za tim postoji potreba. Da budemo precizni, naravno da u toku dana, to jest u toku radnog vremena svaki vodoinstalater po pozivu može da izađe na teren. Ali ako se neki problem sa funkcionisanjem kanalizacionog ili vodovodnog sistema u kući ili stanu, odnosno u bilo kom drugom prostoru dogodi nakon završenog radnog vremena, vodoinstalater za fizička i pravna lica je takođe dostupan. Praktično, od 0 do 24 je radno vreme takvih vodoinstalaterskih servisa, tako da će majstori izvršiti hitne intervencije i u toku radne sedmice, a nakon završenog radnog vremena, kao i u dane vikenda i za vreme bilo kog državnog praznika.\nSamim tim što su vodoinstalateri dostupni neprekidno, klijenti bi trebalo da budu rasterećeni, prosto zato što sve vrste popravki mogu da budu izvršene praktično kad god za tim postoji potreba.\nKoje usluge pruža vodoinstalater za fizička i pravna lica?\nUzevši u obzir da je izuzetno širok obim usluga koje će po zahtevu izvršiti vodoinstalater za fizička i pravna lica, to je teško nabrojati ih sve.\nPored toga što ovi majstori mogu izaći na teren kada dođe do problema u funkcionisanju vodovodnog i kanalizacionog sistema uopšteno, oni su specijalizovani i za odgušenje kanalizacije. U skladu sa potrebama oni vrši snimanje kanalizacionog sistema mikro kamerama i kontrolno snimanje. Podrazumeva se da odgušenje kanalizacije može biti izvršeno ručno ili uz korišćenje specijalnih mašina, kada se vrši odgušenje kanalizacije pod pritiskom. Isto tako mogu izvršiti zamenu ventila na bojlerima, s tim što je svaki vodoinstalater za fizička i pravna lica specijalizovan i za demontažu bojlera i svih sanitarnih elemenata, te za njihovu kasniju montažu.\nNaravno da može da izvrši i popravku, ali i zamenu baterija, zatim podziđivanje kade, kao i zamenu ili reparaciju ventila, čišćenje bojlera od kamenca, a dostupna je i zamena zvona na vodokotliću i zamena plovka.\nTakođe se po zahtevu klijenata vrši zamena gume na wc šolji. Na spisku usluga koje po zahtevu klijenata može da izvrši svaki vodoinstalater za fizička i pravna lica nalazi se i čišćenje septičkih jama i njihova dezinfekcija.\nDa kažemo sve ovo jednostavnije, vodoinstalater je u stanju da izvrši sve neophodne popravke na vodovodnom i kanalizacionom sistemu, odnosno zamenu različitih njegovih delova, kao i odgušenje kanalizacije i uopšteno sve usluge koje imaju za cilj da oba ta sistema u bilo kom objektu besprekorno funkcionišu.


Potpisujem :: Inicijativa za izradu intersektorskog protokola i formiranje kriznih centara za žrtve silovanja\nAutonomni ženski centar je na radnom sastanku sa pomoćnikom ministra u Ministarstvu zdravlja, dr Darkom Laketićem i dr Snežanom Pantić Aksentijević, rukovoditeljkom grupe za javno zdravlje, predložio da Ministarstvo zdravlja inicira izradu intersektorskog protokola o postupanju u slučajevima seksualnih delikata, kao i formiranje kriznih centara za žrtve silovanja. Pomoćnik ministra, g-din Laketić je prihvatio predlog, tako da će Sektor za javno zdravlje poslati dopis nadležnim ministarstvima:\nMinistarstvu pravde, Ministarstvu unutrašnjih poslova i Ministarstvu rada, zapošljavanja i socijalne politike, sa predlogom da se pristupi ovim aktivnostima, a u skladu sa standardima koje postavlja Konvencija Saveta Evrope o sprečavanju i borbi protiv nasilja prema ženama i nasilja u porodici. Ova aktivnost je deo zajedničke panevropske akcije „Sprečimo silovanje! Primenimo Istanbulsku konvenciju“, koju sprovode Evropski ženski lobi i Savet Evrope, u partnerstvu sa lokalnim organizacijama i mrežama u 33 države.\nAutonomni ženski centar je na radnom sastanku sa pomoćnikom ministra u Ministarstvu zdravlja, dr Darkom Laketićem i dr Snežanom Pantić Aksentijević, rukovoditeljkom grupe za javno zdravlje, predložio da Ministarstvo zdravlja inicira izradu intersektorskog protokola o postupanju u slučajevima seksualnih delikata, kao i formiranje kriznih centara za žrtve silovanja. Pomoćnik ministra, g-din Laketić je prihvatio predlog, tako da će Sektor za javno zdravlje poslati dopis nadležnim ministarstvima: Ministarstvu pravde, Ministarstvu unutrašnjih poslova i Ministarstvu rada, zapošljavanja i socijalne politike, sa predlogom da se pristupi ovim aktivnostima, a u skladu sa standardima koje postavlja Konvencija Saveta Evrope o sprečavanju i borbi protiv nasilja prema ženama i nasilja u porodici. Ova aktivnost je deo zajedničke panevropske akcije „Sprečimo silovanje! Primenimo Istanbulsku konvenciju“, koju sprovode Evropski ženski lobi i Savet Evrope, u partnerstvu sa lokalnim organizacijama i mrežama u 33 države.


MMF upozorava države: Počinju da brinu i javne finansije – Bankar.me\nJune 29, 2020 Članci, MAKRO, PLANETA, SVE VIJESTI Leave a comment\nMeđunarodni monetarni fond (MMF) upozorio je da će se javne finansije država znatno pogoršati usljed nastojanja vlada da suzbiju negativne ekonomske efekte korona krize. Ta finansijska institucija istakla je i da će se globalna privreda suočiti sa dubljim padom nego što se ranije predviđalo, a sve zbog toga što oporavak ne teče onako kako je ranije prognozirano.\nNaime, vlasti širom svijeta su u naletu zaraze i karantina donosile dosta obimne pakete ekonomske pomoći privredi, prije svega računajući na to da će se nakon ukidanja karantina, privrede brzo oporavljati.\nDržave su tako crpjele svoje finansije i povećavale javni dug, zbog čega sada i nastaje zabrinutost jer je gotovo izvjesno da oporavak neće biti tako brz. Sa svih strana svijeta stižu vijesti o povećanju broja zaraženih, te se očekuje i produženje mjera zaštite, što nikako ne ide na ruku privredi, ali ni već poprilično iscrpljenim budžetima država.\nMMF objašnjava da su naniže revidirane procjene posljedica mjera socijalnog distanciranja koje će u zemljama vjerovatno ostati na snazi i u toku druge polovine godine, što pogađa produktivnost i lance snabdijevanja.\nKako ova finansijska institucija ističe, sada će se Vlade suočavati sa veoma visokim nivoom javnog duga. Fond predviđa da će globalni javni dug premašiti 100 procenata BDP u ovoj godini, prenosi Bankar.rs.\nPrema osnovnom senariju MMF-a, globalni javni dug dostići će istorijski rekord u 2020. i 2021. godini, od 101,5 odsto BDP, odnosno 103,2 procenta BDP, respektivno. Pored toga, prosječan ukupan fiskalni deficit će porasti na 13,9 odsto BDP ove godine, što je za 10 procentnih poena više u odnosu na 2019.\nČlan Fiskalnog savjeta Srbije Nikola Altiparmakov ističe da je sada bitno štedjeti, jer se ne zadužuju sve zemlje po istim cijenama.\n“Mi nećemo moći da imamo nivo javnog duga koji mogu evropske zemlje, da recimo stiže i do 90 odsto i moraćemo u tom smislu da budemo obazriviji i štedljiviji. Činjenica je da se zemlje koje su izvan Evropske unije na tržištima zadužuju po višim kamatnim stopama nego zemlje EU. To je zato što one iza sebe imaju Evropsku centralnu banku i uniju da ih pomognu, i sada je situacija da se formalno Italija koja ima javni dug od 150 odsto zadužuje jeftinije od Srbije jer ECB štampa pare i kupuje obveznice Italiji. I susjedna Hrvatska se zadužuje jeftinije od nas iako će do kraja godine njihov javni dug da bude 90 procenata, a naš 60”, rekao je on za Blic.\nAltiparmakov smatra da će se i Evropa i Srbija ustezati da ponove toliko oštre karantinske mjere kao u prvom talasu te samim tim neće morati da se pristupa neselektivnim ekonomskim mjerama.\nMMF sada projcenjuje da će globalni pad ove godine iznositi 4,9 odsto, u odnosu na pad od tri procenta, koliko je predviđao u aprilu. Fond je takođe oborio prognozu BDP-a za 2021, i sada očekuje stopu rasta od 5,4 procenta u odnosu aprilsku projekciju od 5,8 odsto.\nPOJMOVIanaliza MMF Globalna ekonomija globalna recesija MMF Međunarodni monetarni fond\nPrevious Lakićević: Crna Gora pažljivo da razmotri sve opcije otplate duga


PREMIJERKA BRNABIĆ O PRAVIMA LGBT POPULACIJE: Volela bih da “prajd” jednog dana ne bude tema o kojoj se razgovara sa puno polemike | Ekspres.net\nPREMIJERKA BRNABIĆ O PRAVIMA LGBT POPULACIJE: Volela bih da “prajd” jednog dana ne bude tema o kojoj se razgovara sa puno polemike\nPremijerka Ana Brnabić kaže da joj je nerazumljivo to što istopolni partneri u Srbiji ne mogu da ostvare nasledna prava, jer ne mogu da legalizuju svoj brak.\nOna je dodala da duboko veruje da svi ljudi moraju imati ista prava.\n“Moram da naglasim da u ovom trenutku naša zemlja ima drugih, jako važnih otvorenih pitanja koja moramo da rešimo u bliskoj budućnosti u korist svih građanki i građana Srbije. Sigurna sam da će u jednom trenutku i ova tema doći na dnevni red, ali sada je trenutak da se fokusiramo na pitanja od, pre svega, nacionalnog značaja. Takođe verujem da će bolji životni standard građana, osnovni cilj naše politike, veće plate i penzije, veće mogućnosti za karijeru, sigurnost i perspektivu koju ljudi vide za sebe i svoje porodice, svakako smanjiti podele i animozitete u društvu pa će onda i rasprava oko ove teme biti mnogo konsktruktivnija i sa manje emocija i stereotipa, a mnogo više razuma i ljudskosti”, navela je.\n“Da Prajd više ne bude tema o kojoj se razgovara sa puno polemike, već događaj kao i bilo koji drugi kada se održava neki koncert ili manifestacija. Da LGBT populacija, baš kao i svi ostali građani Srbije, u svojoj zemlji vidi budućnost, mogućnost za sreću i prosperitet, svoj dom”, rekla je ona.\n“Moram da priznam da me je pozitivno iznenadilo to što je većina građana, čak i onih starijih i tradicionalnijih, to brzo prihvatila i stavila ‘ad akta’ i uvek kada putujem po Srbiji ljudi me dočekuju prisno, bez ikakvih dobacivanja ili uvreda. Ono što nisam očekivala i što me istinski zapanjilo je to što sam od te takozvane ‘demokratske’, ‘evropske’ elite dobijala, a i danas dobijam, najveće uvrede i neprimerene komentare – među kojima se svakako ističu nazivi ‘homopremijerka’ ili pitanja tipa ‘imaju li gej osobe neki poseban tretman na robiji ili onako isto kao svima’. Oba ova komentara došla su od ljudi koji su se u prošlosti predstavljali kao izuzetno liberalni, ali je prava istina očigledno mnogo drugačija”, navela je ona.\n“Svako ima pravo da živi jedan normalan život, da voli koga želi da voli, bez stigmi i lavirinta laži. Da li ste gej ili strejt nije stvar izbora, već jednostavno toga ko ste vi. Kao što to da li ste rođeni beli ili crni nije stvar izbora. Svakako bih ipak zamolila i sve LGBT ljude da pokušaju da razumeju i ljude sa više ‘tradicionalnim’ vrednostima, da im ukažu poštovanje, da i oni imaju pravo na svoje mišljenje i stavove, i da ne moramo da se slažemo, dok god jedni druge poštujemo takvi kakvi smo”, rekla je premijerka Srbije.\nTags Ana BrnabićLGBT populacijapolitikaPremijerka\nPREMIJERKA PORUČILA MEĐUNARODNOJ ZAJEDNICI: Ne stavljajte više na test strpljenje Srbije PREMIJERKA O RAZGOVORIMA U BRISELU: Nije na meni da komentarišem izjavu Vučića ANA BRNABIĆ: Tokom letnjeg raspusta rekonstruisano 18 škola BRNABIĆ: Pravi trenutak za razvoj političkih i ekonomskih odnosa Srbije i SAD


Pravosudna akademija Republike Srbije započinje sa „obukama na daljinu“\nPravosudna akademija od 2017. godine, u saradnji sa EU i USAID projektima, razvija nove aplikacije kako bi unapredila metodologiju sprovođenja usvojenih nastavnih programa i uvela inovativne metode rada, kao što je „obuka na daljinu“. Nova oprema koju je Pravosudna akdemije dobila krajem 2019. godine kroz EU–IPA projekat omogućila je uspostavljanje Data centra za podršku razvijenim aplikacijama.\nNakon proglašenja pandemije COVID-19 virusa, a u skladu sa merama Vlade Republike Srbije u suzbijanju širenja virusa, Pravosudna akademija je intenzivirala rad na uspostavljanju servisa za „obuke na daljinu - (elearning)“ koji će omogućiti održavanje obuka i realizaciju Godišnjeg programa obuke za 2020. godinu, kako za nosioce pravosudnih funkcija, tako i za korisnike početne obuke i pripadnike drugih pravosudnih profesija. Pored ovih kategorija, obuke će biti omogućene i korisnicima drugih profesija, u skladu sa posebnim zakonima.\nServis Pravosudne akademije namenjen učenju na daljinu - Izvor: Pravosudna akademija\nPosebna pažnja kod „obuka na daljinu“ biće posvećena obukama koje su predviđene posebnim zakonima kao što su:\nZakon o maloletnim učiniocima krivičnih dela i krivičnopravnoj zaštiti maloletnih lica,\nZakon o sprečavanju nasilja u porodici,\nZakon o organizaciji i nadležnosti državnih organa u suzbijanju organizovanog kriminala, terorizma i korupcije,\nZakon o utvrđivanju činjenica o statusu novorođene dece za koju se sumnja da su nestala iz porodilišta, i\ndrugi zakoni koji predviđaju obaveznu obuku u organizaciji Pravosudne akademije.\nZavršna testiranja servisa za "obuke na daljinu" - Izvor: Pravosudna akademija\nDo ponedeljka 30. marta 2020. godine biće završeno testiranje servisa i on će biti spreman za održavanje obuka. Servis je u potpunosti kompatabilan sa SCORM 2004 standardom koji se koristi za izradu elektronskih obuka, tako da je omogućeno postavljanje obuka u skladu sa tim standardom.\nDirektor Nenad Vujić, primer odgovornog ponašanja tokom testiranja servisa namenjenog „obukama na daljinu“ - Izvor: Pravosudna akademija\nPored video i interaktivnih kurseva, čija sadržina se priprema unapred, biće omogućeno i održavanje on-line obuka u realnom vremenu. To znači da će predavači moći da drže obuke koje će korisnici pratiti sa svojih računara sa bilo koje lokacije, uz potpun pristup radnim materijalima koje predavači koriste.\nTakođe, polaznicima će biti omogućena direktna komunikacija sa predavačima, tako da će, kroz interaktivan pristup, učestvovati u rešavanju postavljenih problema i pitanja. Na kraju obuke, biće omogućeno vrednovanje obuka kroz popunjavanje formulara radi evaluacije same obuke.\nStruktura obuka koje će biti ponuđene kroz ovaj servis u potpunosti prate teme iz Godišnjeg programa stalne obuke za sudije i tužioce za 2020. godinu, Program obuke za pripadnike drugih pravosudnih profesija za 2020. godinu, Program početne obuke za 2020. godinu i programe obaveznih obuka predviđenih posebnim zakonima.\nOznake obuka\tPravosudna akademija\tNenad Vujić\tvideo\telearning\tCOVID 19\taplikacija\nPoziv za učešće na "online" kursevima koje je razvio program Saveta Evrope HELP\nOdluka o radu zaposlenih u Pravosudnoj akademiji za vreme vanrednog stanja


Član Senata, Nikola Kovačević učestvovao na okruglom stolu „Kontrola finansiranja političkih subjekata“\nPodgorica, 10.11.2015.godina – Član Senata, Nikola N. Kovačević govorio je na otvaranju okruglog stola „TAIEX eksperta misija o kontroli finansiranja političkih subjekata i izbornih kampanji“, koji je organizovala Uprava za antikorupcijsku inicijativu.\nOkruglom stolu prisustvovali su predstavnici nekoliko političkih partija, nevladinih organizacija i TAIEX eskperata iz ove oblasti.\nČlan Senata je upoznao učesnike skupa sa dosadašnjim radom Državne revizorske institucije u oblasti revizije godišnjih finansijskih izvještaja političkih partija i izbornih kampanji.\nOn je posebno istakao aktivnosti koje su neophodne da se sprovedu u cilju unapređenja finansijskog poslovanja političkih subjekata. Imajući u vidu utvrđene nepravilnosti tokom vršenja revizije godišnjih finansijskih izvještaja političkih partija, neophodno je da Ministarstvo finansija donese podzakonske akte kojim će urediti način vođenja poslovnih knjiga političkih partija i utvrditi načela za iskazivanje njihovih prihoda, rashoda, imovine i obaveza, izvora sredstava i kontni okvir. Na ovaj način, bila bi obezbjeđena jednobraznost računovodstvenih evidencija, uporedivost istih i olakšao rad državnim revizorima. Takođe je ukazao da je neophodno donijeti nove obrasce za godišnje finansijske izvještaje političkih subjekata i uskladiti Uputstvo o obrascu izvještaja o porijeklu, visini i strukturi prikupljenih i utrošenih sredstava za izbornu kampanju sa Zakonom o finansiranju političkih partija, u dijelu koji se odnosi na sopstvena sredstva.\nNa okruglom stolu takođe su prezentovane aktivnosti Uprave za antikorupcijsku inicijativu na pripremi podzakonskih akata u oblasti kontrole finansiranja političkih subjekata i izbornih kampanji. Eksperti su posebno istakli pozitivan trend razvoja DRI u oblasti vršenja revizije godišnjih finansijskih izvještaja političkih subjekata.\nMore in this category: « Objavljen Izvještaj o reviziji Godišnjeg finansijskog izvještaja Nove demokratske snage (FORCE) za 2014. godinu\tStudijska posjeta Državne revizorske institucije Albanije »


„Bujošević i Stefanović nastavljači Komrakova i Milanovića“ – Čuvari/ke vatre\n„Bujošević i Stefanović nastavljači Komrakova i Milanovića“\nČuvari vatre 29/02/2020 22/03/2020 Vesti\nVečeras je na Trgu Nikole Pašića održan protest pod nazivom „Za novi RTS“. Skupu se sa Platoa pridružio i protest Građanskog otpora\nDanas je istekao rok koji su predstavnici akademske zajednice, okupljeni u Akademsku akciju, postavili kompletnom rukovodstvu Radio-televizije Srbije (RTS), od koga su zatražene ostavke\nVečeras je na Trgu Nikole Pašića i ispred zgrade Javnog setvisa održan protest pod nazivom „Za novi RTS“. Skupu se sa Platoa pridružio i protest Građanskog otpora #ZaNoviRTS #protest\nA post shared by Čuvari/ke vatre (@cuvarivatre) on Feb 29, 2020 at 11:59am PST\nOkupljenima se prvi obratio profesor Slobodan Prvanović i naglasio da je vlast pretvorila RTS u „partijsku televiziju“ i pozvao zaposlene da se suprotstave rukvodstvu te medijske kuće, jer kako je dodao „ne rade profesionalno već protiv naroda“. Podsetio da je zajedno sa članovima akademske zajednice već tražio da RTS radi profesionalno i da njegovo rukovodstvo podnese ostavke, ali da su se oni „oglušili o te zahteve“, tako da će im nakon protesta odneti Zakon o javnom servisu.\nProfesorka Irina Subotić je rekla da program RTS-a mora da bude za sve a ne za jednu klasu – Program RTS-a diktira se sa jednog moćnog mesta“, napomenula je ona, dodajući da je stvarnost daleko od onoga što se na informativnim programima RTS-a prikazuje. „Mi ne želimo da pravimo program RTS-a, već da ta medijskla kuća bude u boljim rukama“, rekla je gospođa Subotić\n„Novinari RTS-a su se pozicionirali kao ona tri majmunčića koji su rukama prekrili oči, uši i usta i lični su privezak predsednika“, rekla je Suša.\nOn je rekao da informativni program RTS-a prikazuje opsene i laži, predstavlja hvalospev vođi i da je dezinformativni pamflet vlasti.\n„RTS širi partijsku propagandu i krši zakon, jer im je dužnost da građane istinito informišu“, kazao je Bodrožić.\nSnimak dela protest na Trgu Nikole Pašića\n„Uvek se zalažem da svako ima pošteno suđenje kad za to dođe vreme“, rekao je Radovanović.\nProferosor Vladan Čokić je rekao da je RTS „stub režima i služi u partijske svrhe“ i da se građani u protestu bore „protiv unutrašnje okupacije“.\nPodsećamo da je u januaru predat zahtev za promenu uređivačke politike RTS-a, koji je do sada potpisalo 2.000 profesora i profesorki. Traži se da javni servis „prestane da obmanjuje i dezavujiše javnost“, poštuje zakon i izveštava o svim aferama koje potresaju državu. Između ostalog, zahteva se da RTS na svom prvom programu, u udarnom terminu, emituje emisiju koja će na objektivan način razmatrati sve afere: Krušik, Jovanjica, Beograd na vodi, Savamala, Doljevac, tetka iz Kanade, plagirani doktorati, falsifikovane diplome, ekološke katastrofe, pa i one o ‘Đilasovim milionima’ i sve druge koje se vezuju za vlast i opoziciju\nGrađanski otpor, protest, rts, Slobodan Prvanović, trg nikole pašića\nPrethodno Više od igre\nSledeće Jovčićima preti iseljenje zbog zelenaškog duga


Kako izračunati troškove za podstanarski život? - Vesti\nVeliki broj ljudi u Srbiji će se u određenom periodu u životu suočiti sa trenutkom kada će morati da uplovi u podstanarske vode.\nBilo da se radi o brucošima koji će u nekom od univerzitetskih gradova po prvi put, samostalno ili sa cimerima, živeti van roditeljskog doma, ili su pitanju oni koji će zbog zaposlenja promenti prebivalište, što je inače otvaranjem predstavništava stranih kompanija i povećanjem ponude bolje plaćenih poslova u više različitih gradova Srbije postalo sve češći slučaj, preko mladih bračih parova koji radije biraju iznajmljivanje stanova naspram života u zajednici ili im je prostor u roditeljskim domovima ograničen, pa im ta opcija i nije na raspolaganju, pa do onih koji jednostavno žele da se osamostale ili obezbede sebi zadovoljavajući nivo privatnosti, svi će se naći pred istim pitanjem – koliko će sve to da ih košta?\nTroškovi podstanarskog života su daleko veći od iznosa koji se izdvaja za mesečni najam i prilikom planiranja i priprema za njega neophodno je sve ih uzeti u obzir, kako se ne biste našli u situaciji da precenite svoje mogućnosti i kako bi bili sigurni da to nije preveliki zalogaj i da će vam, nakon što namirite sve neizbežne troškove, preostati deo mesečnog budžeta dovoljan za ono što za vas predstavlja pristojan život.\nTroškovi iznajmljivanja stana\nUkoliko nemate redovne i jednake mesečne prihode, morate imati u vidu da će kirija stizati na naplatu svakog meseca bez izuzetka i bez obzira na to što ste imali nešto lošiji mesec ili je naišao loš period za vaš posao ili vam trenutno ne ide. Jednostavno rečeno, kada iznajmljujete, kirija je trošak na koji uvek morate da računate.\nPored toga, još pre nego što se uselite, osim prve stanarine, većina stanodavaca će zahtevati od vas depozit, koji je uglavnom u visini mesečnog najma, mada u pojedinim slučajevima može biti i veći, posebno ako je u pitanju sveže renoviran, bolje opremljen ili nešto luksuzniji stan. Svrha depozita je da zaštiti stanodavca od oštećenja koja mogu nastati tokom vašeg boravka u stanu ili obezbedi mogućnost namirivanja neplaćenih računa koje nesavesni stanari mogu ostaviti za sobom nakon neplaniranog i nenajavljenog iseljavanja.\nU situacijama u kojima ne dođe do pomenutih problema depozit se vraća stanarima prilikom iseljenja ili po dogovoru može biti upotrebljen kao nadoknada za poslednju kiriju ili za poslednju turu računa. Depozit će, kao što je pomenuto, najverovatnije predstavljati neizbežni trošak, nešto na šta ćete morati da računate i što će uvećati inicijalni iznos za ulazak u podstanarski život.\nKao što će vas stanodavac posećivati jednom mesečno, ukoliko se ne dogovorite za drugačiji način plaćanja, da vi njemu odnosite novac ili da kiriju uplaćujete na račun, tako će vas jednako redovno posećivati i poštar.\nU njegovoj torbi će se za vas naći računi za infostan, struju i fiksni telefon, računi koje ćete takođe morati da uračunate u troškove podstanarskog života. Iznosi na nekim od ovih računa mogu varirati u zavisnosti od veličine stana , kao i od lokacije na kojoj se on nalazi.\nVisina računa za infostan zavisi od toga da li je u pitanju centralno grejanje i vezuje se za kvadraturu stana, mada postoji više osnova po kojima vlasnici stanova mogu ostvariti pravo na njegovo umanjenje, pa je to jedna od prvih stvari koje bi trebalo da ustanovite prilikom raspitivanja o određenom stanu. Drugi vidovi grejanja poput TA peći, norveških radijatora ili kalorifera će svakako uticati na smanjenje iznosa na računu za Infostan, ali u tom slučaju morate biti spremni na drastično povećanje računa za struju tokom hladnijih preioda.\nIako veoma poželjan detalj u stanu, klima uređaj takođe nepovoljno utiče na vaš račun za struju, pa i njega treba imati u vidu tokom računanja troškova koji se tiču letnjih meseci.\nPostoji mogućnost da u određenim slučajevima komunalije budu uključene u stanarinu, mada je to aranžman koji se ređe sreće i uglavnom se radi o stanovima koji se nalaze u okviru porodičnih kuća ili većim stanovima koji su podeljeni na dve stambene jedinice, kod kojih se jedna izdaje, dok stanodavac živi u drugoj.\nDodatni troškovi za iznajmljeni stan\nPored komunalija u troškove savremenog života neizbežno ulaze i pretplata za kablovsku televiziju i internet, koji iako na prvi pogled ne predstavljaju prevelik izdatak dodatno uvećavaju ukupan zbir svih već pomenutih troškova. Pre useljenja proverite sa stanodavcima kod kog provajdera imaju potpisan ugovor i koliko su fleksibilni po pitanju promene brzine interneta ili kanala na koje su pretplaćeni. Nešto ređi slučaj je da u stanu nema interneta i kablovske, ali vam je na raspolaganju opcija da ugovor zaključite na svoje ime, što je svakako bolja opcija jer sami birate paket usluga, mada trošak koji treba uračunati i dalje ostaje a morate imati u vidu da vam, ukoliko iz bilo kog razloga budete morali da se iselite iz stana ugovorna obaveza i dalje ostaje, čak i ako niste u mogućnosti da koristite uslugu koju plaćate.\nIznajmljivanjem stana neretko preuzimate i obaveze koje se tiču održavanja zgrade, pa je potrebno ustanoviti o kom se iznosu radi. Sigurno je da ćete se prijatnije osećati pri izlasku u hodnik koji je jednom nedeljno posetila čistačica, da vam znači što je interfon ispravan i što znate da će pregorela sijalica biti brzo zamenjena, kao i da će kvar na liftu biti blagovremeno otklonjen, ali sve to dolazi uz određenu cenu, koju ćete takođe dodati fiksnom mesečnom izdatku.\nIzdaci na koje često zaboravljamo\nPored svih nabrojanih stavki koje povrh kirije ulaze troškove podstanarskog života, dešava se da previdimo neke, možda i ne tako očigledne, koji se ipak mogu negativno odraziti na stanje na računu ili svotu u novčaniku na kraju meseca.\nUkoliko se zbog nešto manje stanarine ili nižih dodatnih troškova odlučite za stan na obodima udaljenih prigradskih opština, morate računati na to da će vam troškovi prevoza, kojim god da se sredstvom služite, značajno porasti.\nIsto tako, iako je u gradovima u Srbiji gentrifikacija prisutna nešto ređe i blažim oblicima, morate imati u vidu da će korišćenje različitih sadržaja i usluga u kojima ste navikli da uživate koštati više unutar centralnog gradskog jezgra ili delova elitnih naselja. Može se desiti da ono što uštedite na nešto manjoj stanarini izgubite uz doplatu, bilo da se radi o članarini za teretanu ili usluzi u frizerskom salonu. Isto tako vas, ako ste se odlučili za nešto atraktivniji kraj i kiriju na granicama vaših mogućnosti, mogu neprijatno iznenaditi cena šoljice kafe u lokalnom kafiću ili finih peciva u obližnjoj pekari, tako i ponuda i cene proizvoda u okolnim radnjama, pa će se ili troškovi života nepanirano povećati ili možete ostati uskraćeni za stvari koje su vam inače pričinjavale zadovoljstvo.\nTakođe, ne treba gubiti iz vida da će izdaci koji ste i ranije imali, poput računa za mobilni, rate za kreditnu karticu ili kredit za auto i dalje biti tu i ulaziti u vaše mesečne troškove.


Crnadak: Potrebno kažnjavanje korupcije - Glas Srpske\nSrna 24.11.2020 16:40\nBANjALUKA- Predsjednik Odbora Narodne skupštine Republike Srpske za evropske integracije i regionalnu saradnju Igor Crnadak rekao je da Treći izvještaj OEBS-a o odgovoru pravosuđa na korupciju u BiH, pod naslovom "Sindrom nekažnjivosti", predstavlja ohrabrenje i koristan doprinos naporima da u BiH konačno počnu ozbiljne aktivnosti na kažnjavanju korupcije.\n"To bi vodilo ka povratku povjerenja u institucije i većem optimizmu svih građana", naveo je Crnadak u saopštenju.\n"Posebno pozdravljam izjavu ambasadora EU Johana Satlera, nakon objavljivanja ovog izvještaja, iz koje je jasno da BiH ne može očekivati kandidatski status bez ozbiljnog napretka u borbi protiv korupcije", rekao je Crnadak.\nCrnadak je istakao da je obračun sa korupcijom za Republiku Srpsku ne samo evropsko pitanje, nego pitanje vitalnog nacionalnog interesa i ekonomskog opstanka u uslovima velike ekonomske krize.\nMisija OEBS-a u BiH predstavila je juče treći izvještaj o praćenju procesuiranja predmeta korupcije pred sudovima u BiH, u kojem se ukazuje na "neuspjeh sistema kaznenog pravosuđa, što je de fakto rezultiralo nekažnjavanjem počinilaca mnogih ozbiljnih krivičnih djela".\n"Rezultati iz 2019. godine pokazuju dramatičan pad, u cijeloj BiH, u broju optužnica u predmetima visoke i korupcije srednjeg nivoa. U 2019. godini, tužilaštva su podigla samo jednu optužnicu u predmetu visoke korupcije", navedeno je u Izvještaju pod nazivom "Treći godišnji izvještaj o odgovoru pravosuđa na korupciju: Sindrom nekažnjivosti".


RTCG - Radio Televizija Crne Gore - Nacionalni javni servis :: Društvo :: Nova zakonska rješenja u interesu Crne Gore\nODBOR ZA BEZBJEDNOST 19. 07. 2019. 13:08 >> 13:07 1\nNova zakonska rješenja u interesu Crne Gore\n"Ministarstvo odbrane nije nabavilo tehniku za elektronsko prisluškivanje, tako da onda nema potrebe za kontrolom nečega što ne postoji. Tako da ne postoje ni neke posebne procedure za to", istakao je Bošković.\n"Postoje i ljudski resuri koji se bave tim stvarima i koji u svom sastavu imaju mogućnost prikupljanja raznih informacija", dodao je ministar.\n"Predlog ovog zakona logičan je slijed onog što radi Ministarstvo odbrane i ministar nakon pristpanja NATO-u. Sa ovim zakonom gubi se dio suvereniteta Crne Gore", smatra on.\n"Izražavamo zabrinutost u vezi sa organizacionim promjenama koje se odnose na vojno obavještajni direktorat", dodao je on.\n"Pravimo porodične bezbjednosne službe. Crna Gora ide ka militarizaciji, ka dubljem i snažnijem kršenju ljudskih prava. Ovo je zabrinjavajuće, ako Vojska Crne Gore ima tehniku za prisluškivanje, onda je to ozbiljan problem", istakao je on.\n"Toliko se širi obim dejstva prisluškivanja te obavještajno-bezbjednosne službe, tako da to lako može da sklizne u zloupotrebu. Ozbiljno smo zabrinuti da će ove izmjene zakona u tom segmente dovesti do konflikta i preklapanja u sektoru bezbjednosti", naveo je Medojević.


Bankar magazin :: EMG :: Štampana izdanja\nMagazin Bankar je najrelevantniji i najkredibilniji finansijski i poslovni mesečnik u Srbiji. Čitaju ga svi koji se bave biznisom i novcem - donosioci odluka, kako iz državnih organa i svih institucija, tako i iz preduzeća i finansijskog sektora.\nBankar je važan izvor informisanja o finansijskim i poslovnim zbivanjima i za ambasade, međunarodne institucije, ekonomske stručnjake, naučne radnike i mnoge druge uticajne ljude u zemlji, koji kreiraju njenu ekonomsku politiku. Bankar se posle samo nekoliko izdatih brojeva nametnuo kao najuticajniji finansijski časopis koji čitaju svi direktori, članovi menadžmenta i službenici banaka.\nMeđu našim pretplatnicima nalaze se i brokerske kuće, investicioni fondovi, penzioni fondovi, kao i veliki broj preduzeća iz raznih delatnosti. Naš časopis namenjen je celokupnoj poslovnoj eliti.\nBankar osim tema sa domaćeg terena, nudi i aktuelne informacije iz sveta, preko svoje dopisničke mreže kako iz zemalja regiona, tako i iz zemalja Evropske unije i Amerike. Za Bankar pišu i stručnjaci iz najvećih svetskih institucija, kao što su Svetska banka, MMF, Nomura, Morgan Stanley, itd.


Finale "Lavovskog poduhvata": Zrenjanin dobio vozilo za prevoz građana na dijalizu\nFinale „Lavovskog poduhvata“: Zrenjanin dobio vozilo za prevoz građana na dijalizu\n„LAV brend“ i kompanija Carlsberg uručili su danas Domu zdravlja Zrenjanin putničko kombi vozilo za prevoz građana na hemodijalizu koje su građani izglasali kao jedan od tri predloga u kampanji „Lavovski poduhvat“.\nCilj kampanje je bila pomoć lokalnim zajednicama u Vojvodini davanjem donacije za realizaciju projekta koji je od značaja samim građanima.\n„Lavovski poduhvat“ je trajao od 1. septembra do 1. oktobra prošle godine, a pored vozila za hemodijalizu glasalo se i za proširenje kupališta Peskara i uređenje platoa Mesne zajednice Bagljaš.\n– Građani Zrenjanina su bili jako aktivni u našoj akciji. Od oko 40.000 glasova, 23.000 je bilo za donaciju prevoznog sredstva za dijalizu. Poznato mi je da grad ima 22 sela koja su raštrkana, kao i to da mnogi ne mogu sami da dođu do grada. Nadam se da će tim ljudima sada biti malo lakše, izjavio je direktor marketinga kompanije „Carlsberg“ Srđan Popović.\nPartner projekta „Lavovski poduhvat“ bio je Grad Zrenjanin, koji je i dao tri pomenuta predloga.\n– Svi projekti koji su kandidovani bili su sjajni, ali je očigledno da su naši građani potrefili šta je najznačajnije i najpotrebnije u ovom momentu za grad. Zadovoljstvo je što postoje kompanije koje su društveno odgovorne, rekao je gradonačelnik Čedomir Janjić.\nVozilo koje je kupljeno sredstvima kompanije Carlsberg deveto je novo vozilo koje je Služba hitne medicinske pomoći dobila u poslednjih godinu dana.\nPovećan broj poziva i intervencija, sve lekarske ekipe na terenu\n– Imamo 70 pacijenata na dijalizi, ali sa novim vozilima možemo da kažemo da je stanje zadovoljavajuće. Ovo vozilo će se koristiti od ujutru do uveče, svakim danom osim nedelje. Pacijenti koji se voze na dijalizu nisu samo iz Zrenjanina već iz naseljenih mesta, i njih prevozimo od kuća do bolnice na dijalizu, nakon čega ih vraćamo. Jedno ovakvo vozilo godišnje pređe 100.000 kilometara, pojasnio je direktor Doma zdravlja Zrenjanin Miodrag Subić koji se zahvalio i kompaniji Carlsberg i građanima koji su zdravlje stavili na prvo mesto.\nPored Zrenjanina, akcija je sprovedena i u Novom Sadu i Bačkoj Palanci.\nTagovi dijalizahitna pomoć\nPolicija i Hitna pomoć: Mirna novogodišnja noć u Zrenjaninu\nGrad nema cisternu za vodu, građanima na raspolaganju javni bunari\nPersu traži poslovođu maloprodajnog objekta\nUnija učeničkih pаrlаmenаtа srednjih školа dobila novog predsednika


NIKOLIĆ: Oni koji protestuju su mnogo bolji od nekih koje policija štiti!\nna strani demokratije\nOdlazeći predsednik Srbije Tomislav Nikolić izjavio je da učesnike protesta niko ne sme da dira i da se svako bori za svoja prava\nObjavljeno: 11.04.2017. 11:56h\nPredsednik Srbije Tomislav Nikolić prokomentarisao je aktuelne ulične proteste koji se sada već danima održavaju na ulicama Novog Sada, Beograda i Niša.\nNikolić je izjavio je da učesnici protesta širom Srbije treba da ostanu mirni. On je istakao da učesnike protesta niko ne sme da dira, ali i da oni ne treba da ruše ustavni poredak i ugrožavaju ostale građane.\nZa list Kurir rekao da je na protestima sada došlo do nekakve mešavine ljudi koji nisu zadovoljni rezultatima izbora i koji podržavaju one koji su izgubili izbore.\nUjedinili se studenti cele Srbije! Ovo je SVIH 9 ZAHTEVA nezadovoljnih ljudi Srbije!\nOn smatra da se na protestima uglavnom okupljaju "oni koji nisu zadovoljni rezultatima izbora - neko zato što nema posao, neko što nema platu, neko zato što nije pobedio njegov kandidat, neko što je mlad, pun otpora i buntovništva".\nUHAPSITE PREDSEDNIKA, PONIŠTITE IZBORE! Ovaj Srbin je došao ispred Predsedništva s hrabrim zahtevom! (FOTO)\nNa kraju on zaključuje: "Niko ne sme da ih dira. Mnogo su bolji od nekih koje policija takođe štiti, a to ne zaslužuju, kao što su grupe navijača. Ovo su potpuno mirni ljudi. Svako od njih ima različit cilj... Izbori su bili prilika i pokazali su da u Srbiji ima demokratskih uslova i koliko je ko popularan i kome građani veruju. Ovog puta su verovali Vučiću i nikakvi protesti protiv toga ne mogu da ugroze pobedu".\nTomislav NikolićSrbijaProtestiPredsednik SrbijeStudentski protesti


Uspešna godina za Mineco: Novi mineralni resursi u Rudniku, rezerve za deceniju proizvodnje - Bizlife.rs\nUspešna godina za Mineco: Novi mineralni resursi u Rudniku, rezerve za deceniju proizvodnje\nBritanska kompanija Mineco Grupa, jedan od većih investitora u rudarstvu u Srbiji i regionu Zapadnog Balkana, saopštila je da je ispunila investicione planove i da su rudnici iz grupe imali siguran plasman proizvoda.\n„Što se tiče rezultata Mineca u ovom regionu u 2019. godini, bila je ovo godina velikih, uz puno malih izazova. Bila je uspešna jer omogućili našim rudnicima siguran plasman proizvoda, i jer je u njima održan nivo planiranih investicija, iako je stanje na tržištu metala sa kojima mi radimo postalo još kompleksnije usled poremećaja u trgovinskim odnosima SAD i Kine“, rekao je novinarima direktor Mineco Grupe Bojan Popović.\nŠto se tiče drugog rudnika u ovom regionu na čijem razvoju Mineco radi, Bosil-Metala u opštini Bosilegrad, Popović je podsetio da je pre godinu i po proradio pilot projekat za flotacijsku preradu rude, a da je tokom protekle godine naručena i izrađena Studija izvodljivosti za izgradnju pogona za komercijalnu flotacijsku preradu rude olova, cinka i bakra.\nMineco je međunarodna grupa kompanija čije su osnovne delatnosti trgovina obojenim metalima i rudnim koncentratima, metalurgija, investiranje u rudarstvo i geološka istraživanja. Mineco se bavi ulaganjem i razvijanjem rudnika olova, cinka, bakra u zemljama Jugoistočne Evrope i bivšeg Sovjetskog Saveza, kao i u Kanadi i Turskoj gde se Grupa pojavljuje kao jedan od vlasnika. U Ruskoj Federaciji, Mineco Grupa je najveći proizvođač olova. Zahvaljujući širokoj mreži partnera, Mineco Grupa posluje globalno: u Evropi, Aziji, Južnoj i Severnoj Americi povezujući rudnike i topionice metala od Perua do Kine.\nU Evropi, Mineco sa partnerima zapošljava oko 2.000 ljudi, od kojih oko 1.600 radi u regionu Zapadnog Balkana.


Vesti - Promocija Heba juniorske lige Srbije :: Heba - Za Gutljaj Mlađi\nDonete odluke i rezultati glasanja\nPromocija Heba juniorske lige Srbije\nBeograd, 19. 10. 2011 - U prostorijama Košarkaškog saveza Srbije promovisana je Heba juniorska liga, koja počinje u nedelju 23. oktobra. Ovo je treće izdanje jedinstvene Juniorske lige Srbije, od kada je 2009. godine počela da se igra po novom sistemu. U Heba juniorskoj ligi u sezoni 2011/2012 igraće 12 klubova, a na finalnom turniru učestvovaće 8 najboljih posle ligaškog dela takmičenja koje se igra po dvostrukom bod sistemu. Dosadašnji osvajači jedinstvene Juniorske lige bili su Novi Sad (2010) i Hemofarm Stada (2011).\nGlavni sponzor Juniorske lige Srbije u sezoni 2011/2012 biće kompanija Heba.\n“Izuzetna nam je čast da ove godine Juniorska liga nosi naziv ‘Heba juniorska liga Srbije’. Košarka je svakako jedan od najznačajnijih sportova u Srbiji, a s obzirom na to da je Heba voda već prepoznatljiv, renomiran brend sa dugom tradicijom, do zajedničke saradnje došlo je prirodno.\nVeoma nam je drago što smo pored seniorske reprezentacije, i sponzori juniorske lige. Za nas, ovo je jedinstvena prilika da podržimo tim jakih ljudi koji aktivno učestvuje u razvoju i napretku mladih nada naše košarke. Heba juniorska liga, prilika je za afirmisanje mladih perspektivnih igrača, a na njihovom putu i napretku ka seniorskj košarci, pratiće ih jaka voda.\nNesumnjivo je da će i ova sezona promovisati nove buduće nade naše košarke. Na tom putu ka pobedama, i dobrim rezultatima svim učesnicima lige želimo puno uspeha”, izjavila je Mina Sretenović, PR menadžer kompanije Heba.\nDejan Tomašević, potpredsednik KSS/a zadužen za takmičenja izrazio je veliku zahvalnost kompaniji Heba na podršci u organizovanju trećeg ciklusa jedinstvene juniorske lige:\n‘Prepoznali su našu želju da nastavimo sa nečim lepim i pozitivnim u našoj košarci. Odlučili smo da ove godine produžimo juniorski staž i tako omogućimo i onima koji su igrali prošle godine da nastave. Postoji samo pravilo da svaki klub mora da ima najmanje četiri kadeta u juniorskom timu. Takodje, kako unutrašnjost nema kvalitetne klubove, u želji da se svuda igra košarka uveli smo neke promene, odnosno oduzeli jedno mesto beogradskim klubovima, dali unutrašnjosti. Naš cilj je da možda već na Evropskom prvenstvu u Sloveniji imamo najmanje dvojicu igrača iz ove juniorske lige’ – izjavio je Dejan Tomašević


► Mihajlović: Srbija postigla značajne rezultate u rodnoj ravnopravnosti\nKako je saopšteno iz njenog kabineta, Mihajlović je tokom predstavljanja rezultata Srbije i tog koordinacionog tela na ovogodišnjem sastanku o rodnoj ravnopravnosti rekla da je u Srbiji unapređen zakonodavni okvir i da se radi na jačanju mehanizama za rodnu ravnopravnost na svim nivoima.\n"Jedna smo od retkih zemalja koja je uvela rodno odgovorno budžetiranje i po tome smo prepoznati u svetu kao primer dobre prakse. Takođe, prva smo zemlja van EU koja je uvela Indeks rodne ravnopravnosti, koji nam pomaže u daljem kreiranju javnih politika. Napredak od 3,4 poena između dva izveštaja govori da smo na dobrom putu, jer imamo političku volju da položaj žena poboljšamo", rekla je ona na predstavljanju rezultata u okviru 75. Generalne skupštine Ujedinjenih nacija u Njujorku.\nMihajlović je navela da se i Srbija, kao i ostale zemlje sveta, suočava sa nasiljem nad ženama i devojčicama, kao i da je u poslednjih 10 godina više od 300 žena izgubilo život u partnerskom i porodičnom nasilju.\n"Sve dok ijedna žena trpi nasilje, nismo postigli konačni cilj, a to je nulta tolerancija na nasilje", kazala je.\nNajavila je da će se to koordinaciono telo u narednom periodu posvetiti promociji kulture nenasilja, borbi protiv rodnih stereotipa i striktnoj primeni rodnih principa u svim javnim politikama.\n"U tom procesu, kao i do sada, Ujedinjene nacije ostaju naš snažan partner", zaključila je Mihajlović.


Čestitka povodom krsne slave Aranđelovdana | Palelive.com\nPočetna Regija Istočno Sarajevo Čestitka povodom krsne slave Aranđelovdana\nISTOČNO SARAJEVO – Udruženje veterana službi bezbjednosti Republike Srpske čestitalo je svim članovima i pripadnicima Ministarstva unutrašnjih poslova /MUP/ Republike Srpske krsnu slavu Svetog arhangela Mihaila – Aranđelovdan.\n„Želimo svim pripadnicima službi bezbjednosti Republike Srpske da još dugo slave u miru, uz puno sreće, zdravlja i napretka u razvoju MUP-a Republike Srpske i u profesionalnom izvršavanju veoma složenih i teških zadataka, često opasnih i po život, u zaštiti lične i imovinske sigurnosti svih građana na dobrobit Republike Srpske“, navodi se u čestitki.\nIz Udruženja veterana ističu da je njihov programski cilj i opredjeljenje da zajedno očuvaju i sjećanje na 782 pripadnika iz njihovih redova koji su u stvaranje Ministarstva i Republike Srpske u temelje otadžbine ugradili ono najvrednije – svoje živote.\nČestitka, koju su potpisali predsjednik Udruženja veterana Goran Mačar i predsjednik Podružnice Istočno Sarajevo Radovan Pejić, upućena je ministru unutrašnjih poslova Republike Srpske Radislavu Jovičiću, direktoru Policije Gojku Vasiću i načelnicima centara javne bezbjednosti.\nPrethodni članakMačak kao TV antena\nNaredni članakKredit je potvrda da neko ima ideju


Željko Joksimović na Trgu za doček Srpske nove godine! – Nadlanu.com\nObjavljeno 8. jan 2014. / 16:36:36\nZvezda večeri za doček Srpske nove godine na Trgu slobode biće Željko Joksimović, saznaje 021.\nSem njega, nastupiće i Nataša Bekvalac, Jelena Tomašević i Nikola Rokvić.\nŽeljko Joksimović je već pevao u Novom Sadu, za doček Nove 2005. kada je gradonačelnica bila Maja Gojković i tada je centralni gradski trg bio prepun njegovih fanova. Jedan je od najpopularnijih pevača sa balkanskih prostora, a dva puta je nastupao i na Evroviziji osvojivši drugo i treće mesto. Ume da svira 12 instrumenata, a uspešan je i kao kompozitor.\nNataša Bekvalac, Jelena Tomašević i Nikola Rokvić su već zajedno pevali ove godine i to na dočeku u Beogradu gde je glavna zvezda bila Svetlana Ražnatović. Inače, dugo se spekulisalo da će se popularna narodna pevačica i po treći put pojaviti pred Novosađanima u manje od dva meseca, ali je sve ostalo samo u domenu nagađanja.\nPodsetimo, iz Gradske kuće je nedavno saopšteno da je u toku anketiranje građana sa ciljem da se saznaju njihove želje u vezi sa organizacijom proslave 13. januara na Trgu slobode, kao i njihove sugestije u vezi sa tim ko bi mogao da nastupi u muzičkom programu. Grad je prošle godine po prvi put u novijoj istoriji na centralnom trgu organizovao doček Nove godine po julijanskom kalendaru, a svi izvođači su bili iz Novog Sada (Garavi sokak, Amajlija, Apsolutno romantično, Mladost, Zvuci s kamena i Rođenice) i nastupali su besplatno.\nIz Gradske kuće još nema potvrde informacije o tome ko će nastupiti 13. januara, a da li će i ovogodišnji izvođači pevati bez honorara i koja će biti tačna satnica znaće se posle konferencije za medije koja je planirana za petak.\nsrpska nova godinaželjko joksimović\nMUZIKA PORUŠILA SVE GRANICE: Željko Joksimović priredio spektakl posle kog će mu…


Vesti online / Vesti / Svet / Gej aktivisti pohapšeni u Moskvi\nPolicija hapsi najpoznatijeg ruskog gej aktivistu Nikolaja Aleksejeva\nViše od 100 policajaca razbilo je manji protest aktivista koji su se okupili na trgu ispred sedišta konzervativnog gradonačelnika ruske prestonice Jurija Luškova, od koga zvanični Kremlj traži da napusti položaj na kojem se nalazi već 18 godina.\nTokom protesta, organizovanih na rođendan gradonačelnika koji je otputovao u Austriju, priveden je i najpoznatiji ruski gej aktivista Nikolaj Aleksejev.\nAleksejev je rekao da su aktivisti naročito gnevni zato što je on 14. septembra na moskovskom aerodromu Domodedovo priveden bez objašnjenja i saslušavan tri dana, kada mu je rečeno da treba da povuce tužbu koju je podneo protiv Moskve Evropskom sudu za ljudska prava, javio je Rojters.\nLužkov, koji je izjavio da je homoseksualnost "satanska", do sada je nekoliko puta angažovao policajce kako bi razbili "parade ponosa" u Moskvi.\nSpor Luškova sa Kremljem obelodanjen je pošto je gradonačelnik pre dve nedelje u jednom novinskom članku kritikovao predsednika Dmitrija Medvedeva.\nTekući mandat gradonačelnika ističe sledećeg juna, ali stručnjaci kažu da Kremlj želi da on bude smenjen ranije kako bi njegov naslednik imao vremena da prikupi glasove za vladajuću stranku "Ujedinjena Rusija" pred parlamentarne izbore 2011. godine.\nSVET Haos u Moskvi: Privedeno 700 demonstranata (VIDEO)


Ljajić: Neko mora da kaže huliganima "dosta je bilo" : Nadlanu.com\nLjajić: Neko mora da kaže huliganima "dosta je bilo"\nObjavljeno 14. nov 2013. / 19:11:45\nLjajić je, gostujući na Radio-televiziji Vojvodine, rekao da ekstremističke grupe žele veoma svesno da pokažu da žele da se njihov glas čuje.\n"To je kulminacija nekoliko stvari - jedno su teška politička pitanja, a tu msilim na Kosovo, koje je uvek bilo inspiracija i tema za razlicite ekstremističke grupacije koje će navodno da se predstavljaju kao patriote. Drugo je ekonomska situacija u zemlji koja je uvek pogodno tlo za ispoljavanje takvih ekstremističkih grupacija i treće, oni su davno izašli sa stadiona i tribina i pokušavaju svoj uticaj da prošire na šire društvo", poručio je Ljajić.\nOn smatra i da su političari u strahu od reakcije navijača da će izgubiti glasove, kao i da huligani "mogu da na stadione dovuku 10.000 ili 15.000 ljudi".\n"Mislim da oni nisu pod kontrolom države... Svako zna ko su ti navijaci i zna se ko su njihove vođe. Zašto se ranije nije sa njima obračunalo?", upitao je Ljajić i ponovio da država mora sa njima da se obračuna.\nNa pitanje da li je poraz institucija slučaj u Lazarevcu, gde građani po tom gradu lepe plakate sa slikama dilera, Ljajić je rekao da će poraz biti ukoliko država vrlo jasno ne uđe u otvorenu borbu protiv huligana.\n"To je vrlo laka borba za državu, mora neko da kaže 'dosta je više bilo'", zaključio je Ljajić.